cyanic-selkie/wikianc huggingface dataset:
ಬೆಥ್‌ಲೆಹೆಮ್
ಸರ್ಕಾರ
ಈ ಕೌನ್ಸಿಲ್ ನಲ್ಲಿ ಹಲವು ಪಕ್ಷಗಳ ಶಾಖೆಗಳಿವೆ: ಕಮ್ಯುನಿಷ್ಟ್ ,ಇಸ್ಲಾಮಿಸ್ಟ್ ಮತ್ತು ಜಾತ್ಯತೀತರು ಹೀಗೆ ಇರಬಹುದಾಗಿದೆ. ಎಡಪಂಥೀಯ ಪ್ಯಾಲೇಸ್ಟಿನಿಯನ್ ಲಿಬರೇಶನ್ ಆರ್ಗೈನೈಜೇಶನ್ (PLO) ಉದಾಹರಣೆಗೆ ಪಾಪ್ಯುಲರ್ ಫ್ರಂಟ್ ಫಾರ್ ದಿ ಲಿಬರೇಶನ್ ಆಫ್ ಪ್ಯಾಲೇಸ್ಟಿನಿಯನ್ (PFLP)ಮತ್ತು ದಿ ಪ್ಯಾಲೇಸ್ಟಿನಿಯನ್ ಪೀಪಲ್ಸ್ ಪಾರ್ಟಿ (PPP),ಇದೇ ಪಕ್ಷವು ಯಾವಾಗಲೂ ಮೀಸಲು ಸ್ಥಾನಗಳಲ್ಲಿ ಮೆರೆಯುತ್ತದೆ. ಹಮಾಸ್ ಪಕ್ಷವು ಮುಕ್ತ ಸ್ಥಾನಗಳಲ್ಲಿ 2005 ರಲ್ಲಿನ ಪ್ಯಾಲೇಸ್ಟಿನಿಯನ್ ಮುನ್ಸಿಪಲ್ ಚುನಾವಣೆಗಳಲ್ಲಿ ತನ್ನ ಪ್ರಾಬಲ್ಯ ಮೆರೆಯಿತು.
2005 ರಲ್ಲಿ ಬೆಥ್ ಲೆಹೆಮ್ ನಗರಸಭೆಯ ಚುನಾವಣಾ ಕಣದಲ್ಲಿನ ಅಭ್ಯರ್ಥಿಗಳು:
ಮೇಯರ್ಸ್
ಮೇಯರ್ ಮತ್ತು ಡೆಪ್ಯುಟಿ ಮೇಯರ್ ಗಳು ಮುನ್ಸಿಪಲ್ ಕಾನೂನು ಪ್ರಕಾರ ಕಡ್ಡಾಯವಾಗಿ ಬೆಥ್ ಲೆಹೆಮ್ ನಲ್ಲಿ ಕ್ರಿಶ್ಚಿಯನ್ನರಾಗಿರಬೇಕಾಗುತ್ತದೆ.
ಶಿಕ್ಷಣ/ವಿದ್ಯಾಭಾಸ
ಪ್ಯಾಲೇಸ್ಟೇನಿಯನ್ ಸೆಂಟ್ರಲ್ ಬ್ಯುರೊ ಆಫ್ ಸ್ಟ್ಯಾಟಿಸ್ಟಿಕ್ಸ್ (PCBS) ಪ್ರಕಾರ 1997 ರಲ್ಲಿ ಸುಮಾರು 84% ರಷ್ಟು ಬೆಥ್ ಲೆಹೆಮ್ ನ ಜನಸಂಖ್ಯೆಯಲ್ಲಿನ್ 10 ವರ್ಷಕ್ಕಿಂತ ಹೆಚ್ಚಿನ ವಯೋಮಾನದವರು ಸಾಕ್ಷರರಾಗಿದ್ದಾರೆ. ಒಟ್ಟು ನಗರದ ಜನಸಂಖ್ಯೆಯಲ್ಲಿ 10,414 ಶಾಲೆಗಳಲ್ಲಿ ತಮ್ಮ ಹೆಸರು ನೋಂದಾಯಿಸಿದ್ದಾರೆ.(4,015 ಪ್ರಾಥಮಿಕ ಶಾಲೆ,3,578 ಸೆಕೆಂಡರಿ ಮತ್ತು 2,821 ಪ್ರೌಢಶಾಲೆಗಳಲ್ಲಿ)ಹೆಸರು ನೋಂದಾಯಿಸಿದ್ದಾರೆ. ಸುಮಾರು 14.1% ರಷ್ಟು ಹೈಸ್ಕೂಲ್ ವಿದ್ಯಾರ್ಥಿಗಳು ಡಿಪ್ಲೊಮಾ ಪಡೆದಿದ್ದಾರೆ. ಒಟ್ಟು ಬೆಥ್ ಲೆಹೆಮ್ ಗವರ್ನೇಟ್ ನಲ್ಲಿ 2006 ರಲ್ಲಿ 135 ಶಾಲೆಗಳಿವೆ;ಅವುಗಳಲ್ಲಿನ 100 ನ್ನು ಎಜುಕೇಶನ್ ಮಿನಿಸ್ಟ್ರಿ ಆಫ್ ದಿ ಪ್ಯಾಲೇಸ್ಟಿನಿಯನ್ ನ್ಯಾಶನಲ್ ಆಥಾರಟಿ,ಏಳನ್ನು ಯುನೈಟೆಡ್ ನೇಶನ್ಸ್ ರಿಲೀಫ್ ಅಂಡ್ ವರ್ಕ್ಸ್ ಏಜೆನ್ಸಿ (UNRWA)ಮತ್ತು ಇನ್ನುಳಿದ 28 ಖಾಸಗಿ ಆಡಳಿತಕ್ಕೆ ಒಳಪಟ್ಟಿವೆ.
ಬೆಥ್ ಲೆಹೆಮ್ ಬೆಥ್ ಲೆಹೆಮ್ ಯುನ್ವರ್ಸಿಟಿಗೆ ನೆಲೆಯಾಗಿದೆ.ಒಂದು ಕ್ಯಾಥೊಲಿಕ್ ಕ್ರಿಶ್ಚಿಯನ್ ಕೊ-ಎಜುಕೇಶನಲ್ ಇನ್ ಸ್ಟಿಟುಶನ್ ಆಫ್ ಹೈಯರ್ ಲರ್ನಿಂಗ್ ನ್ನು 1973 ರಲ್ಲಿ ಸ್ಥಾಪಿಸಲಾಗಿದೆ.ಇದು ಲಾಸಾಲಿಯನ್ ಸಂಪ್ರದಾಯದಂತೆ ಸ್ಥಾಪಿಸಿದ್ದರಿಂದ ಇಲ್ಲಿ ಎಲ್ಲಾ ಧರ್ಮೀಯರಿಗೂ ಮುಕ್ತ ಅವಕಾಶವಿದೆ. ಬೆಥ್ ಲೆಹೆಮ್ ಯುನ್ವರ್ಸಿಟಿಯು ವೆಸ್ಟ್ ಬ್ಯಾಂಕ್ ನಲ್ಲಿ ಸ್ಥಾಪಿಸಿದ ಮೊದಲ ಯುನ್ವರಸಿಟಿಯಾಗಿದೆ.ಇದನ್ನು 1893 ರಲ್ಲಿ ಡೆ ಲಾ ಸಾಲ್ಲೆ ಕ್ರಿಶ್ಚಿಯನ್ ಬ್ರದರ್ಸ್ ಪ್ಯಾಲೇಸ್ಟಿನಿಯನ್ ಮತ್ತು ಈಜಿಪ್ತ್ ನಾದ್ಯಂತ ಶಾಲೆಗಳ ಸ್ಥಾಪಿಸಿದಾಗಿನಿಂದ ಇದರ ಇತಿಹಾಸ ಆರಂಭವಾಗುತ್ತದೆ.
ಸಾರಿಗೆ
thumb|left|ಬೆಥ್ ಲೆಹೆಮ್ ನ ಬೀದಿಯಲ್ಲಿರುವ ಟ್ಯಾಕ್ಸಿ ಸಂಪರ್ಕ
ಸೇವಾವಿಭಾಗಗಳು
ಬೆಥ್ ಲೆಹೆಮ್ ನಲ್ಲಿ ಮೂರು ಖಾಸಗಿ ಬಸ್ ಸೇವೆಗಳಿವೆ,ಇವು ಜೇರುಸ್ಲೇಮ್, ಬೀತ್ ಜಲಾ, ಬೀತ್ ಸಾಹೌರ್, ಹೆಬ್ರಾನ್, ನಹಾಲಿನ್, ಬಟ್ಟಿರ್, ಅಲ್-ಖದೆರ್, ಅಲ್-ಉಬೈದಿಯಾ ಮತ್ತು ಬೀತ್ ಫಜ್ಜಾರ್ ಪ್ರದೇಶಗಳಿಗೆ ಸಾರಿಗೆ ಕಲ್ಪಿಸುತ್ತವೆ. ಇಲ್ಲಿ ಎರಡು ಟ್ಯಾಕ್ಸಿ ಸೇವೆಗಳು: ಬೀತ್ ಸೌರ್, ಬೀತ್ ಜಲಾ , ಜೆರುಸ್ಲೇಮ್, ತುಕು' and ಹೆರೊಡಿಯಮ್ ಪ್ರದೇಶಗಳಿಗೆ ಸಾರಿಗೆ ಸೇವೆ ನೀಡುತ್ತವೆ. ಇಲ್ಲಿ ಎರಡು ಕಾರು ಬಡಿಗೆಯ ವಿಭಾಗಗಳಿವೆ: ಮುರಾದ್ ಮತ್ತು'ಒರಬಿ ಎಂದು ಕರೆಯಲಾಗುತ್ತದೆ. ವೆಸ್ಟ್ ಬ್ಯಾಂಕ್ ಲೈಸೆನ್ಸ್ ಇರುವ ಬಸ್ ಗಳು ಮತ್ತು ಟ್ಯಾಕ್ಸಿಗಳನ್ನು ಇಸ್ರೇಲ್ ಮತ್ತು ಜೆರುಸ್ಲೇಮ್ ಗಳನ್ನು ಪರವಾನಿಗೆ ಇಲ್ಲದೇ ಪ್ರವೇಶ ನೀಡಲಾಗುವುದಿಲ್ಲ.
ಸಾರಿಗೆ ನಿರ್ಬಂಧಗಳು.
right|thumb|2005ಜೆರ್ಸ್ಲೇಮ್ ದಿಕ್ಕಿ ನಿಂದ ಬೆಥ್ ಲೆಹೆಮ್ ಗೆ ಮುಖ್ಯ ಪ್ರವೇಶ ದ್ವಾರ.
ಇಸ್ರೇಲ ನಿರ್ಮಿಸಿದ ವೆಸ್ಟ್ ಬ್ಯಾಂಕ್ ಬೇಲಿ ಬೆಥ್ ಲೆಹೆಮ್ ನ ರಾಜಕೀಯತೆ,ಸಾಮಾಜಿಕತೆ ಮತ್ತು ಆರ್ಥಿಕತೆ ಮೇಲೆ ತೀವ್ರ ಪರಿಣಾಮ ಬೀರಿವೆ. ಈ ಬೇಲಿಯ ಸರಹದ್ದು ಪಟ್ಟಣದ ಉತ್ತರ ಭಾಗದ ನಿರ್ಮಿತ ಕಟ್ಟಡ ಮೇಲೆ ಹಾದು ಹೋಗುತ್ತದೆ.ಒಂದೆಡೆ ಐದಾ ನಿರಾಶ್ರಿತರ ಶಿಬಿರದ ಮನೆಗಳ ಹತ್ತಿರಕ್ಕೆ ಹಾಯ್ದರೆ ಇನ್ನೊಂದೆಡೆ ಜೆರುಸ್ಲೇಮ್ ಮುನ್ಸಿಪಾಲ್ಟಿ ಪ್ರದೇಶ ಒಳಗೊಂಡಿದೆ.
ಸದ್ಯ ಬಹಳಷ್ಟು ಪ್ರವೇಶ ಮತ್ತು ಹೊರಹೋಗುವ ಜಾಗೆಗಳು ಬೆಥ್ ಲೆಹೆಮ್ ಸೇರಿವೆಯಾದರೂ ವೆಸ್ಟ್ ಬ್ಯಾಂಕ್ ಪ್ರದೇಶಗಳನ್ನೊಳಗೊಂಡಂತೆ ಇಸ್ರೇಲಿನ ಚೆಕ್ ಪಾಯಿಂಟ್ಸ್ ಮತ್ತು ರಸ್ತೆ ತಡೆ ವ್ಯಾಪ್ತಿಗೆ ಬರುತ್ತವೆ. ಈ ಮಾರ್ಗಗಳ ಬಳ್ಕೆಯು ಇಸ್ರೇಲಿ ನಿರ್ದೇಶನದ ಮೇರೆಗೆ ಬದಲಾವಣೆಗೊಳಪಟ್ಟಿರುತ್ತದೆ. ಬೆಥ್ ಲೆಹೆಮ್ ನ ಪ್ಯಾಲೇಸ್ಟಿನಿಯನ್ ನಿವಾಸಿಗಳು, ವೆಸ್ಟ್ ಬ್ಯಾಂಕ್ ದಿಂದ ಇಸ್ರೇಲಿ ಸುತ್ತುವರಿದ ಜೆರುಸ್ಲೇಮ್ ಗೆ ಹೋಗುವುದನ್ನು ಪರವಾನಿಗೆ-ವಿಧಾನದ ಮೇಲೆ ನಿಯಂತ್ರಣ ಮಾಡಲಾಗುತ್ತದೆ. ಈ ಅನುಮತಿ ಪಡೆದ ನಂತರ ಈ ಹಿಂದಿನ ಪ್ರವೇಶದ ಬಗ್ಗೆ ಕೂಲಂಕಷವಾಗಿ ಪರೀಕ್ಷಿಸಲಾಗುತ್ತದೆ.ಎರಡನೆಯ ಹಿಂಸಾತ್ಮಕ ಸಂಘಟನಾ ಅರಬ್ ಗುಂಪುಗಳ ಕೃತ್ಯದಿಂದಾಗಿ ಇದನ್ನು ತೀಕ್ಷ್ಣವಾಗಿ ಗಮನಿಸಲಾಗುತ್ತಿದೆ.ಹೀಗಾಗಿ ಇವೆರಡೂ ಹೊಂದಿಕೊಂಡ ಪ್ರದೇಶಗಳಲ್ಲಿನ್ ಎಲ್ಲಾ ಆಗುಹೋಗುಗಳ ಬಗ್ಗೆ ನಿಗಾ ವಹಿಸಲಾಗುತ್ತದೆ.
ಜಿವಿಶ್ ಪವಿತ್ರ ಸ್ಥಳವಾದ ರಾಚೆಲ್ಸ್ ಟೊಂಬ್ ನ್ನು ಪ್ರವೇಶಿಸಲು ಪ್ಯಾಲೇಸ್ಟಿನಿಯನ್ ರಿಗೆ ಪ್ರವೇಶ ನಿರಾಕರಿಸಲಾಗಿದೆ.ಇದು ನಗರದ ಹೊರಭಾಗದಲ್ಲಿದ್ದು ಅಧಿಕೃತ ಪರವಾನಿಗೆ ನೀಡಲಾಗುತ್ತದೆ. ಬೆಥ್ ಲೆಹೆಮ್ ಮತ್ತು ಸ್ಥಳೀಯ ಬಿಬ್ಲಿಕಲ್ ಸೊಲೊಮನ್ಸ್ ಪೂಲ್ಸ್ ಪ್ರದೇಶ ಎ ನಲ್ಲಿ ಬರುತ್ತವೆ.(ಇದು ಎರಡೂ PNA ಮಿಲಿಟರಿ ಮತ್ತು ನಾಗರಿಕ ಆಡಳಿತ)ಇದಕ್ಕೊಳಪಟ್ಟಿವೆ.ಇಲ್ಲಿ ಇಸ್ರೇಲಿ ನಾಗರಿಕರೂ ಪ್ರವೇಶ ಪಡೆಯಲು ಇಸ್ರೇಲಿ ಮಿಲಿಟರಿ ಅಧಿಕಾರಿಗಳ ಪರವಾನಿಗೆ ಪಡೆಯಬೇಕಾಗುತ್ತದೆ.
ಅವಳಿ ಪಟ್ಟಣಗಳು — ಸಹ (ಜೊತೆ )ಮಹಾನಗರಗಳು
ಬೆಥ್ ಲೆಹೆಮ್ ಅವಳಿಯಾಗಿ ಜೊತೆಗೂಡಿದ್ದು:
ಬಾಹ್ಯ ಕೊಂಡಿಗಳು
ವರ್ಗ:ಪ್ಯಾಲೇಸ್ಟಿನಿಯನ್ ಕ್ರಿಶ್ಚಿಯನ್ ಸ್ಥಳಗಳು ವರ್ಗ:ಪಶ್ಚಿಮ ದಂಡೆ ಅಥವಾ ವೆಸ್ಟ್ ಬ್ಯಾಂಕ್ ನಲ್ಲಿರುವ ನಗರಗಳು ವರ್ಗ:ಪವಿತ್ರ ನಗರಗಳು ವರ್ಗ:ಕ್ರೈಸ್ತ ಧರ್ಮ
ಸುಂದರಬನ್ಸ್ ರಾಷ್ಟ್ರೀಯ ಉದ್ಯಾನ
ಸುಂದರಬನ ಅಥವಾ ಸುಂದರ್‌ಬನ್ಸ್ ವಿಶ್ವದ ಅತಿ ವಿಸ್ತಾರವಾದ ಮ್ಯಾಂಗ್ರೋವ್ ಅರಣ್ಯಗಳಲ್ಲಿ ಒಂದಾಗಿದೆ. ಸುಂದರಬನ ಹೆಸರಿನ ಅರ್ಥ ಸುಂದರವಾದ ಕಾಡು ಎಂಬುದಾಗಿದೆ. ಈ ಪ್ರದೇಶದಲ್ಲಿ ಹೆಚ್ಚಾಗಿ ಕಾಣ ಬರುವ ಸುಂದರಿ ಮರಗಳಿಂದ ಸಹ ಈ ಹೆಸರು ಬಂದಿರಬಹುದಾಗಿದೆ. ಸುಂದರಬನ ಅರಣ್ಯವು ಗಂಗಾನದಿಯ ಸಾಗರಮುಖದಲ್ಲಿದ್ದು ಬಾಂಗ್ಲಾದೇಶ ಮತ್ತು ಭಾರತ ದೇಶಗಳಲ್ಲಿ ಹರಡಿದೆ. ನದಿಯ ಮುಖಜಭೂಮಿಯ ಸಾಗರದಂಚಿನಲ್ಲಿ ವ್ಯಾಪಿಸಿರುವ ಸುಂದರಬನದ ಒಟ್ಟು ವಿಸ್ತೀರ್ಣ ೧೦೦೦೦ ಚ. ಕಿ.ಮೀ. ಗಳಷ್ಟಿದೆ.
ಇತಿಹಾಸ
ಮೊಘಲ್ ಸಾಮ್ರಾಜ್ಯದ ಕಾಲದಲ್ಲಿ ( ೧೨೦೩-೧೫೩೮) ಇಲ್ಲಿನ ಅರಸರು ಸುಂದರಬನವನ್ನು ಗುತ್ತಿಗೆಗೆ ನೀಡೀದ್ದರು. ಈ ಪ್ರದೇಶವು ಜಗತ್ತಿನಲ್ಲಿ ಮೊಟ್ಟಮೊದಲ ಬಾರಿಗೆ ವೈಜ್ಞಾನಿಕವಾಗಿ ನಿಭಾಯಿಸಲ್ಪಟ್ಟ ಮ್ಯಾಂಗ್ರೋವ್ ಅರಣ್ಯವು ಸಹ ಆಗಿದೆ. ೧೭೫೭ರಲ್ಲಿ ಮೊಘಲ್ ಸಾಮ್ರಾಟ ಆಲಂಗೀರನಿಂದ ಸುಂದರಬನವನ್ನು ಈಸ್ಟ್ ಇಂಡಿಯಾ ಕಂಪೆನಿ ಗುತ್ತಿಗೆಗೆ ಪಡೆಯಿತು. ಮುಂದೆ ೧೮೬೦ರಲ್ಲಿ ಬಂಗಾಳ ಪ್ರಾಂತ್ಯದಲ್ಲಿ ಅರಣ್ಯ ಇಲಾಖೆಯ ಸ್ಥಾಪನೆಯಾಗಿ ಸುಂದರಬನದ ವ್ಯವಸ್ಥಿತ ನಿರ್ವಹಣೆ ಮೊದಲಾಯಿತು. ಈ ಪ್ರದೇಶವನ್ನು ೧೮೭೫-೭೬ರಲ್ಲಿ ಮೀಸಲು ಅರಣ್ಯವನ್ನಾಗಿ ಘೋಷಿಸಲಾಯಿತು.
ಇದರಲ್ಲಿ ಸುಮಾರು ೬೦೦೦ ಚ.ಕಿ.ಮೀ. ಪ್ರದೇಶವು ಬಾಂಗ್ಲಾದೇಶದಲ್ಲಿದ್ದು ಉಳಿಕೆ ಭಾರತದಲ್ಲಿದೆ. ಇದನ್ನು ೧೯೯೭ ರಲ್ಲಿ ಯುನೆಸ್ಕೋ ವಿಶ್ವ ಪರಂಪರೆಯ ತಾಣವನ್ನಾಗಿ ಘೋಷಿಸಿತು. ಎರಡು ರಾಷ್ಟ್ರಗಳಲ್ಲಿ ಹರಡಿರುವ ಸುಂದರಬನವು ಒಂದೇ ಪ್ರಾಕೃತಿಕ ತುಣುಕಾಗಿದ್ದರೂ ಯುನೆಸ್ಕೋ ಬಾಂಗ್ಲಾದೇಶದಲ್ಲಿನ ಸುಂದರಬನವನ್ನು ಸುಂದರ್‌ಬನ್ಸ್ ವಿಶ್ವ ಪರಂಪರೆಯ ತಾಣ ಮತ್ತು ಭಾರತದಲ್ಲಿ ಸುಂದರಬನ ರಾಷ್ಟ್ರೀಯ ಉದ್ಯಾನ ವಿಶ್ವ ಪರಂಪರೆಯ ತಾಣವೆಂದು ಬೇರೆ ಬೇರೆಯಾಗಿ ಪರಿಗಣಿಸಿದೆ.
ಭೂ ರಚನೆ ಮತ್ತು ಪರಿಸರ
thumb|left|220px|ಸುಂದರಬನದಲ್ಲಿ ಒಂದು ಕೆಸರಂಗಳ thumb| left|150px|ನೀಲ ಕಿವಿಯ ಕಿಂಗ್‌ಫಿಷರ್ ಹಕ್ಕಿ
ಸುಂದರಬನವು ಗಂಗಾನದಿಯ ಮುಖಜಭೂಮಿಯಾಗಿದ್ದು ಅತಿ ಸಂಕೀರ್ಣ ಪರಿಸರ ವ್ಯವಸ್ಥೆಯನ್ನು ಹೊಂದಿದೆ. ಸುಂದರಬನದ ೬೨% ಭಾಗವು ಬಾಂಗ್ಲಾದೇಶದ ಆಗ್ನೇಯ ಭಾಗದಲ್ಲಿ ಸಾಗರದಂಚಿನಲ್ಲಿದೆ. ಅರಣ್ಯದ ದಕ್ಷಿಣದಲ್ಲಿ ಬಂಗಾಳ ಕೊಲ್ಲಿಯಿದೆ. ಸುಂದರಬನದ ಪೂರ್ವದ ಗಡಿಯಲ್ಲಿ ಬಾಲೇಶ್ವರ್ ನದಿಯಿದ್ದು ಉತ್ತರದಲ್ಲಿ ಫಲವತ್ತಾದ ಸಾಗುವಳಿ ಪ್ರದೇಶವಿದೆ. ಮುಖ್ಯನದಿಗಳ ಹೊರತಾಗಿ ಇತರ ಹಳ್ಳ ಮತ್ತು ತೊರೆಗಳಿಗೆ ಹೆಚ್ಚಿನ ಕಡೆಯಲ್ಲಿ ಕಟ್ಟೆಗಳನ್ನು ನಿರ್ಮಿಸಲಾಗಿದ್ದು ಈ ಪ್ರದೇಶದಲ್ಲಿ ನೀರಿನ ಹರಿವು ಗಣನೀಯವಾಗಿ ಕುಸಿದಿದೆ.
ಇದರ ಪರಿಣಾಮವಾಗಿ ಸುಂದರಬನದ ವಿಸ್ತಾರವು ಸಹ ಕ್ರಮೇಣ ಇಳಿಮುಖವಾಗುತ್ತಿದೆ. ಇಲ್ಲಿನ ನದಿ, ಕಾಲುವಗಳು ಸಿಹಿನೀರು ಮತ್ತು ಸಾಗರದ ಉಪ್ಪು ನೀರಿನ ಸಂಗಮ ಸ್ಥಾನಗಳಾಗಿವೆ. ಈ ಪ್ರದೇಶದ ನೆಲವು ಸಮುದ್ರಮಟ್ಟದಿಂದ ೦.೯ ಮೀಟರ್‌ನಿಂದ ೨.೧೧ ಮೀ. ಗಳಷ್ಟು ಎತ್ತರದಲ್ಲಿದೆ.
ಕರಾವಳಿಯ ಭೌತಿಕ ಪರಿಸರದ ಬೆಳವಣಿಗೆಯು ಸಾಗರದ ಅಲೆಕಳ ಚಲನವಲನ, ಉಬ್ಬರವಿಳಿತ, ಮಳೆಮಾರುತ ಹಾಗೂ ತೀರದಲ್ಲಿನ ನೀರಿನ ಸೆಳೆತ ಮುಂತಾದವುಗಳನ್ನು ಅವಲಂಬಿಸಿರುತ್ತದೆ. ಸಾಮಾನ್ಯವಾಗಿ ಇವುಗಳು ಆ ಪ್ರದೇಶದಲ್ಲಿನ ಭೂ ಸವೆತವನ್ನು ನಿರ್ಧರಿಸುತ್ತವೆ. ಆದರೂ ಸಹ ಸುಂದರಬನದ ಮ್ಯಾಂಗ್ರೋವ್ ಅರಣ್ಯಗಳು ಇಲ್ಲಿನ ಭೂಪ್ರದೇಶದಲ್ಲಿ ಸವಕಳಿಯನ್ನು ತಡೆಗಟ್ಟಿ ಭೂಸ್ಥಿರತೆಯನ್ನು ಒದಗಿಸುವಲ್ಲಿ ಪರಿಣಾಮಕಾರಿಯಾಗಿವೆ. ಮಳೆಗಾಲದ ಸಮಯದಲ್ಲಿ ಇಲ್ಲಿನ ಮುಖಜಭೂಮಿಯ ಬಹುಪಾಲು ನೀರಿನಲ್ಲಿ ಮುಳುಗಿರುತ್ತದೆ.
ಈ ಸಮಯದಲ್ಲಿ ಸಮುದ್ರದೆಡೆಗೆ ತಳ್ಳಲ್ಪಟ್ಟ ಮೆಕ್ಕಲುಮಣ್ಣಿನ ಹೆಚ್ಚಿನ ಭಾಗವು ಚಂಡಮಾರುತಗಳ ಪ್ರಕ್ರಿಯೆಯಿಂದಾಗಿ ಮತ್ತೆ ಹಿಂದಕ್ಕೆ ಒತ್ತರಿಸಲ್ಪಡುವುದು. ಹೀಗಾಗಿ ಸುಂದರಬನದ ಪ್ರದೇಶದಲ್ಲಿ ಫಲವತ್ತಾದ ಮೆಕ್ಕಲುಮಣ್ಣಿನ ಪರಿಮಾಣವು ಕಾಯ್ದುಕೊಳ್ಳಲ್ಪಡುತ್ತದೆ. ಇದರ ಹೊರತಾಗಿಯೂ ಇಲ್ಲಿನ ಭೂಮಟ್ಟವು ಕ್ರಮೇಣ ಕುಸಿಯುತ್ತಿರುವುದನ್ನು ಗಮನಿಸಲಾಗಿದೆ. ಸುಂದರಬನಕ್ಕೆ ಹರಿದುಬರುವ ಸಿಹಿನೀರಿನ ಪ್ರಮಾಣವು ಇಳಿಯತೊಡಗಿದ್ದು ಇದರಿಂದಾಗಿ ಈ ಪ್ರದೇಶದ ಅರಣ್ಯಪ್ರದೇಶವು ಕುಗ್ಗುತ್ತಿದೆ.
ಗಿಡಮರಗಳು ಕಡಿಮೆಯಾದಂತೆ ಮೆಕ್ಕಲುಮಣ್ಣನು ತಡೆದಿಟ್ಟುಕೊಳ್ಳುವ ಸಾಮರ್ಥ್ಯವು ಕುಸಿಯತೊಡಗಿದ್ದು ಫಲಸ್ವರೂಪವಾಗಿ ಭೂಸವೆತ ಹೆಚ್ಚುತ್ತಿದ್ದು ನೆಲೆದ ಮಟ್ಟ ಕುಸಿಯುತ್ತಿದೆ. ಈ ಶತಮಾನದ ಅಂಚಿಗೆ ಇಲ್ಲಿನ ಸಾಗರಮಟ್ಟವು ೪೫ ಸೆಂಟಿಮೀಟರ್ಗಳಷ್ಟು ಹೆಚ್ಚುವ ಅಂದಾಜಿದ್ದು ಇದರಿಂದಾಗಿ ಸುಂದರಬನಕ್ಕೆ ಮುಳುಗಡೆಯ ಅಪಾಯವಿದೆಯೆಂದು ಅಧ್ಯಯನಗಳು ತಿಳಿಸುತ್ತವೆ.
ಸಸ್ಯ ವೈವಿಧ್ಯ
220px|thumb|ಸುಂದರಿ ವೃಕ್ಷ ಸುಂದರಬನದಲ್ಲಿ ಸುಮಾರು ೨೪೫ ಸಸ್ಯವಂಶಗಳಿಗೆ ಸೇರಿದ ೩೩೪ ತಳಿಗಳ ಗಿಡಮರಗಳನ್ನು ಗುರುತಿಸಲಾಗಿದೆ. ಸುಂದರಬನವನ್ನು ತೇವಭರಿತ ಉಷ್ಣವಲಯದ ಕಾಡೆಂದು ವರ್ಗೀಕರಿಸಲಾಗಿದೆ. ಈ ಪ್ರದೇಶದ ನೀರಿನಲ್ಲಿರುವ ಉಪ್ಪಿನ ಪ್ರಮಾಣಕ್ಕೆ ಅನುಗುಣವಾಗಿ ೩ ಅರಣ್ಯ ವಲಯಗಳು ರೂಪುಗೊಂಡಿವೆ. ಸುಂದರಿ ವೃಕ್ಷಗಳು ಮತ್ತು ಗೇವಾ ಮರಗಳು ಇಲ್ಲಿ ವ್ಯಾಪಕವಾಗಿ ಕಾಣಬರುತ್ತವೆ. ಜೊತೆಗೆ ಢುಂಡುಲ್ ಮತ್ತು ಕಂಕ್ರಾ ಮರಗಳು ಸಹ ಬಹಳಷ್ಟು ಇವೆ.
ಹಲವು ಜಾತಿಯ ಹುಲ್ಲುಗಳು ಮತ್ತು ತಾಳೆಯ ವಂಶಕ್ಕೆ ಸೇರಿದ ಹಲವು ಜಾತಿಯ ಮರಗಳು ಸಹ ಸುಂದರಬನದಲ್ಲಿ ನೆಲೆಯೂರಿವೆ. ಚುಕ್ಕೆ ಜಿಂಕೆಗಳಿಗೆ ಮುಖ್ಯ ಆಹಾರವಾಗಿರುವ ಕಿಯೋರಾ ಸಸ್ಯವು ಇಲ್ಲಿ ಬಹಳ ವ್ಯಾಪಕವಾಗಿದೆ. ಕರ್ನಾಟಕದ ಕುಂದಾಪುರದಲ್ಲಿ ಕಂಡು ಬರುತ್ತದೆ.
ಪ್ರಾಣಿಸಂಕುಲ
ಸುಂದರಬನದಲ್ಲಿನ ಪ್ರಾಣಿವೈವಿಧ್ಯ ಬಲು ವಿಸ್ತಾರವಾದುದು. ಇವುಗಳಲ್ಲಿ ಬಂಗಾಳದ ಹುಲಿ ಮತ್ತು ಡಾಲ್ಫಿನ್‌ಗಳು ಬಲು ಪ್ರಸಿದ್ಧವಾದವು. ಈ ಪ್ರದೇಶದಲ್ಲಿ ಹಲವು ವನ್ಯಧಾಮಗಳನ್ನು ರಚಿಸಲಾಗಿದ್ದು ಈ ವಲಯಗಳಲ್ಲಿ ಬೇಟೆಯಾಡುವಿಕೆ ಮತ್ತು ಅರಣ್ಯ ಉತ್ಪನ್ನಗಳ ಸಂಗ್ರಹಣೆಯನ್ನು ಸಂಪೂರ್ಣವಾಗಿ ಪ್ರತಿಬಂಧಿಸಲಾಗಿದೆ. ಇದರಿಂದಾಗಿ ಈಲ್ಲಿನ ಪ್ರಾಣಿಗಳಿಗ ತಕ್ಕಮಟ್ಟಿನ ರಕ್ಷಣೆ ಒದಗಿದೆ. ಸುಂದರಬನದಲ್ಲಿ ಒಟ್ಟು ೫೦೦ ಹುಲಿಗಳಿವೆಯೆಂದು ಅಂದಾಜು ಮಾಡಲಾಗಿದೆ.
ಹಲವು ತಳಿಯ ಕಡಲಾಮೆಗಳು, ಮಾನಿಟರ್‌ ಹಲ್ಲಿ, ಹೆಬ್ಬಾವು ಮುಂತಾದ ಜೀವಿಗಳು ಸಹ ಇಲ್ಲಿ ವ್ಯಾಪಕವಾಗಿ ಕಾಣಬರುತ್ತವೆ.
ಎಮಿಲಿ ಡು ಚಾಟೆಲೆಟ್
ಗೇಬ್ರಿಯಲ್ ಎಮಿಲೀ ಲೆ ಟೊನ್ನೆಲಿಯರ್ ಡಿ ಬ್ರೆಟ್ಯೂಲ್, ಮಾರ್ಕ್ವೈಸ್ ಡು ಚಾಟೆಲೆಟ್ ( ೧೭ ಡಿಸೆಂಬರ್ ೧೭೦೬ - ೧೦ ಸೆಪ್ಟೆಂಬರ್ ೧೭೪೯) ೧೭೩೦ ರ ದಶಕದ ಆರಂಭದಿಂದ ೧೭೪೯ ರಲ್ಲಿ ಹೆರಿಗೆಯ ಸಮಯದಲ್ಲಿ ಉಂಟಾಗುವ ತೊಂದರೆಗಳಿಂದಾಗಿ ಸಾಯುವವರೆಗೂ ಫ್ರೆಂಚ್ ನೈಸರ್ಗಿಕ ತತ್ವಜ್ಞಾನಿ ಮತ್ತು ಗಣಿತಶಾಸ್ತ್ರಜ್ಞರಾಗಿದ್ದರು. ಭೌತಶಾಸ್ತ್ರದ ಮೂಲಭೂತ ನಿಯಮಗಳನ್ನು ಒಳಗೊಂಡಿರುವ ಐಸಾಕ್ ನ್ಯೂಟನ್‌ರ ೧೬೮೭ ಪುಸ್ತಕ ಫಿಲಾಸಫಿ ನ್ಯಾಚುರಲಿಸ್ ಪ್ರಿನ್ಸಿಪಿಯಾ ಮ್ಯಾಥಮೆಟಿಕಾದ ಅನುವಾದ ಮತ್ತು ವ್ಯಾಖ್ಯಾನ ಆಕೆಯ ಅತ್ಯಂತ ಗುರುತಿಸಲ್ಪಟ್ಟ ಸಾಧನೆಯಾಗಿದೆ. ೧೭೫೬ ರಲ್ಲಿ ಮರಣೋತ್ತರವಾಗಿ ಪ್ರಕಟವಾದ ಅನುವಾದವನ್ನು ಇನ್ನೂ ಪ್ರಮಾಣಿತ ಫ್ರೆಂಚ್ ಅನುವಾದವೆಂದು ಪರಿಗಣಿಸಲಾಗಿದೆ. ಆಕೆಯ ವ್ಯಾಖ್ಯಾನವು ನ್ಯೂಟೋನಿಯನ್ ಮೆಕ್ಯಾನಿಕ್ಸ್‌ಗೆ ಕೊಡುಗೆಯನ್ನು ಒಳಗೊಂಡಿದೆ. ಒಟ್ಟು ಶಕ್ತಿಯ ಹೆಚ್ಚುವರಿ ಸಂರಕ್ಷಣಾ ಕಾನೂನಿನ ನಿಲುವು ಇದರಲ್ಲಿ ಚಲನೆಯ ಚಲನ ಶಕ್ತಿಯು ಒಂದು ಅಂಶವಾಗಿದೆ. ಇದು ಅವಳ ಶಕ್ತಿಯ ಪರಿಕಲ್ಪನೆಗೆ ಕಾರಣವಾಯಿತು ಮತ್ತು ವಸ್ತುವಿನ ದ್ರವ್ಯರಾಶಿ ಮತ್ತು ವೇಗಕ್ಕೆ ಅದರ ಪರಿಮಾಣಾತ್ಮಕ ಸಂಬಂಧಗಳನ್ನು ಪಡೆಯಿತು.
ಆಕೆಯ ತಾತ್ವಿಕ ಶ್ರೇಷ್ಠ ಕೃತಿ ಇನ್‌ಸ್ಟಿಟ್ಯೂಷನ್ಸ್ ಡಿ ಫಿಸಿಕ್ (ಪ್ಯಾರಿಸ್, ೧೭೪೦, ಮೊದಲ ಆವೃತ್ತಿ; ಭೌತಶಾಸ್ತ್ರದ ಅಡಿಪಾಯಗಳು ), ವ್ಯಾಪಕವಾಗಿ ಪ್ರಸಾರವಾಯಿತು. ಬಿಸಿಯಾದ ಚರ್ಚೆಗಳನ್ನು ಹುಟ್ಟುಹಾಕಿತು ಮತ್ತು ಅದರ ಮೂಲ ಪ್ರಕಟಣೆಯ ಎರಡು ವರ್ಷಗಳಲ್ಲಿ ಮರುಪ್ರಕಟಿಸಲಾಯಿತು ಮತ್ತು ಹಲವಾರು ಇತರ ಭಾಷೆಗಳಿಗೆ ಅನುವಾದಿಸಲಾಯಿತು. ಅವರು ಪ್ರಸಿದ್ಧ ವಿಸ್ ವಿವಾ ಚರ್ಚೆಯಲ್ಲಿ ಭಾಗವಹಿಸಿದರು. ದೇಹದ ಬಲವನ್ನು ಅಳೆಯುವ ಅತ್ಯುತ್ತಮ ವಿಧಾನ ಮತ್ತು ಸಂರಕ್ಷಣಾ ತತ್ವಗಳ ಬಗ್ಗೆ ಯೋಚಿಸುವ ಅತ್ಯುತ್ತಮ ವಿಧಾನಗಳ ಬಗ್ಗೆ ಅವರು ಚರ್ಚಿಸಿದರು. ಮರಣಾನಂತರ, ಆಕೆಯ ಆಲೋಚನೆಗಳನ್ನು ಫ್ರೆಂಚ್ ಜ್ಞಾನೋದಯದ ಅತ್ಯಂತ ಪ್ರಸಿದ್ಧ ಪಠ್ಯದಲ್ಲಿ ಹೆಚ್ಚು ಪ್ರತಿನಿಧಿಸಲಾಯಿತು. ಎನ್ಸೈಕ್ಲೋಪೀಡಿ ಆಫ್ ಡೆನಿಸ್ ಡಿಡೆರೊಟ್ ಮತ್ತು ಜೀನ್ ಲೆ ರಾಂಡ್ ಡಿ'ಅಲೆಂಬರ್ಟ್, ಡು ಚಾಟೆಲೆಟ್ನ ಮರಣದ ನಂತರ ಸ್ವಲ್ಪ ಸಮಯದ ನಂತರ ಮೊದಲು ಪ್ರಕಟವಾಯಿತು. ಆಕೆಯ ಸಾವಿನ ನಂತರದ ಎರಡು ಶತಮಾನಗಳಲ್ಲಿ ಆಕೆಯ ಜೀವನ ಮತ್ತು ಕೆಲಸದ ಬಗ್ಗೆ ಹಲವಾರು ಜೀವನಚರಿತ್ರೆಗಳು, ಪುಸ್ತಕಗಳು ಮತ್ತು ನಾಟಕಗಳನ್ನು ಬರೆಯಲಾಗಿದೆ. ೨೧ ನೇ ಶತಮಾನದ ಆರಂಭದಲ್ಲಿ, ಅವಳ ಜೀವನ ಮತ್ತು ಆಲೋಚನೆಗಳು ಹೊಸ ಆಸಕ್ತಿಯನ್ನು ಹುಟ್ಟುಹಾಕಿದವು.
ಎಮಿಲೀ ಡು ಚಾಟೆಲೆಟ್ ಅನೇಕ ವರ್ಷಗಳಿಂದ ಬರಹಗಾರ ಮತ್ತು ತತ್ವಜ್ಞಾನಿ ವೋಲ್ಟೇರ್ ಅವರೊಂದಿಗೆ ಸಂಬಂಧವನ್ನು ಹೊಂದಿದ್ದರು.
ತತ್ವಶಾಸ್ತ್ರಕ್ಕೆ ಕೊಡುಗೆ
ಬರ್ನಾರ್ಡ್ ಮ್ಯಾಂಡೆವಿಲ್ಲೆ ಮತ್ತು ಐಸಾಕ್ ನ್ಯೂಟನ್‌ರಂತಹ ಲೇಖಕರ ಕೃತಿಗಳ ಪ್ರಸಿದ್ಧ ಅನುವಾದಗಳನ್ನು ತಯಾರಿಸುವುದರ ಜೊತೆಗೆ ಡು ಚಾಟೆಲೆಟ್ ಹಲವಾರು ಮಹತ್ವದ ತಾತ್ವಿಕ ಪ್ರಬಂಧಗಳು, ಪತ್ರಗಳು ಮತ್ತು ಪುಸ್ತಕಗಳನ್ನು ಬರೆದರು. ಅದು ಅವರ ಸಮಯದಲ್ಲಿ ಪ್ರಸಿದ್ಧವಾಗಿತ್ತು.
ಆಕೆಯ ವಯಸ್ಕ ಜೀವನದ ಬಹುಭಾಗವನ್ನು ವ್ಯಾಪಿಸಿದ ವೋಲ್ಟೇರ್‌ನೊಂದಿಗಿನ ಅವಳ ಪ್ರಸಿದ್ಧ ಸಹಯೋಗ ಮತ್ತು ಪ್ರಣಯ ಒಳಗೊಳ್ಳುವಿಕೆಯಿಂದಾಗಿ, ತಲೆಮಾರುಗಳವರೆಗೆ ಡು ಚಾಟೆಲೆಟ್ ತನ್ನ ಹೆಚ್ಚು ತಿಳಿದಿರುವ ಬೌದ್ಧಿಕ ಒಡನಾಡಿಗೆ ಪ್ರೇಯಸಿ ಮತ್ತು ಸಹಯೋಗಿ ಎಂದು ಕರೆಯಲ್ಪಟ್ಟಿದ್ದಾಳೆ. ಆಕೆಯ ಸಾಧನೆಗಳು ಅನೇಕ ಬಾರಿ ಅವನ ಅಡಿಯಲ್ಲಿ ಸೇರಿಕೊಂಡಿವೆ ಮತ್ತು ಅದರ ಪರಿಣಾಮವಾಗಿ, ಇಂದಿಗೂ ಅವಳನ್ನು ಹೆಚ್ಚಾಗಿ ಉಲ್ಲೇಖಿಸಲಾಗುತ್ತದೆ ವೋಲ್ಟೇರ್‌ನ ಜೀವನ ಮತ್ತು ಆರಂಭಿಕ ಫ್ರೆಂಚ್ ಜ್ಞಾನೋದಯದ ಅವಧಿಯಲ್ಲಿನ ಕೆಲಸದ ಸಂದರ್ಭದಲ್ಲಿ. ಅವರ ಕೃತಿಗಳ ಆದರ್ಶಗಳು ವೈಯಕ್ತಿಕ ಸಬಲೀಕರಣದ ಆದರ್ಶಗಳಿಂದ ಸಾಮಾಜಿಕ ಒಪ್ಪಂದದ ಸಮಸ್ಯೆಗಳಿಗೆ ಹರಡಿತು.
ಇತ್ತೀಚೆಗೆ, ಆದಾಗ್ಯೂ, ವೃತ್ತಿಪರ ತತ್ವಜ್ಞಾನಿಗಳು ಮತ್ತು ಇತಿಹಾಸಕಾರರು ಡು ಚಾಟೆಲೆಟ್ನ ಸ್ವಾಗತವನ್ನು ಮಾರ್ಪಡಿಸಿದ್ದಾರೆ. ೧೭೩೦ ಮತ್ತು ೧೭೪೦ ರ ತಾತ್ವಿಕ ಮತ್ತು ವೈಜ್ಞಾನಿಕ ಸಂಭಾಷಣೆಗಳ ಮೇಲೆ ಡು ಚಾಟೆಲೆಟ್ ಅವರ ಕೆಲಸವು ಬಹಳ ಮಹತ್ವದ ಪ್ರಭಾವ ಬೀರಿದೆ ಎಂದು ಐತಿಹಾಸಿಕ ಪುರಾವೆಗಳು ಸೂಚಿಸುತ್ತವೆ. ವಾಸ್ತವವಾಗಿ, ಅವರು ತಮ್ಮ ಕಾಲದ ಶ್ರೇಷ್ಠ ಚಿಂತಕರಿಂದ ಪ್ರಸಿದ್ಧರಾಗಿದ್ದರು ಮತ್ತು ಗೌರವಿಸಲ್ಪಟ್ಟರು. ಫ್ರಾನ್ಸೆಸ್ಕೊ ಅಲ್ಗರೊಟ್ಟಿ ಅವರು ಸಿರೆಯಲ್ಲಿ ಡು ಚಾಟೆಲೆಟ್ ಮತ್ತು ವೋಲ್ಟೇರ್ ನಡುವೆ ಗಮನಿಸಿದ ಸಂಭಾಷಣೆಗಳನ್ನು ಆಧರಿಸಿ ಇಲ್ ನ್ಯೂಟೋನಿಯನಿಸ್ಮೊ ಪರ್ ಲೆ ಡೇಮ್ ಅವರ ಸಂಭಾಷಣೆಯನ್ನು ವಿನ್ಯಾಸಗೊಳಿಸಿದರು.
ಕಲನಶಾಸ್ತ್ರದ ಆರಂಭಿಕ ಅಭಿವರ್ಧಕರಾದ ಜೋಹಾನ್ II ಬರ್ನೌಲ್ಲಿ ಮತ್ತು ಲಿಯೊನ್ಹಾರ್ಡ್ ಯೂಲರ್ ಅವರಂತಹ ಹೆಸರಾಂತ ಗಣಿತಜ್ಞರೊಂದಿಗೆ ಡು ಚಾಟೆಲೆಟ್ ಪತ್ರವ್ಯವಹಾರ ನಡೆಸಿದರು. ಅವಳು ಬರ್ನೌಲಿಯ ಪ್ರಾಡಿಜಿ ವಿದ್ಯಾರ್ಥಿಗಳಾದ ಪಿಯರೆ ಲೂಯಿಸ್ ಮೊರೆಯು ಡಿ ಮೌಪರ್ಟುಯಿಸ್ ಮತ್ತು ಅಲೆಕ್ಸಿಸ್ ಕ್ಲೌಡ್ ಕ್ಲೈರಾಟ್ ಅವರಿಂದ ಬೋಧಿಸಲ್ಪಟ್ಟಳು. ಬರ್ಲಿನ್‌ನಲ್ಲಿ ಅಕಾಡೆಮಿ ಆಫ್ ಸೈನ್ಸಸ್ ಅನ್ನು ಮರು-ಸ್ಥಾಪಿಸಿದ ಪ್ರಶಿಯಾದ ಫ್ರೆಡೆರಿಕ್ ದಿ ಗ್ರೇಟ್ ಆಕೆಯ ಮಹಾನ್ ಅಭಿಮಾನಿಯಾಗಿದ್ದಳು ಮತ್ತು ನಿಯಮಿತವಾಗಿ ವೋಲ್ಟೇರ್ ಮತ್ತು ಡು ಚಾಟೆಲೆಟ್ ಇಬ್ಬರೊಂದಿಗೆ ಪತ್ರವ್ಯವಹಾರ ನಡೆಸುತ್ತಿದ್ದಳು. ಅವರು ಕ್ರಿಶ್ಚಿಯನ್ ವೋಲ್ಫ್ ಅವರ ಕೃತಿಗಳನ್ನು ಕಳುಹಿಸುವ ಮೂಲಕ ಲೈಬ್ನಿಜ್ ಅವರ ತತ್ವಶಾಸ್ತ್ರಕ್ಕೆ ಡು ಚಾಟೆಲೆಟ್ ಅನ್ನು ಪರಿಚಯಿಸಿದರು ಮತ್ತು ಡು ಚಾಟೆಲೆಟ್ ಅವರಿಗೆ ಅವರ ಸಂಸ್ಥೆಗಳ ಪ್ರತಿಯನ್ನು ಕಳುಹಿಸಿದರು.
ಆರಂಭಿಕ ಜೀವನ
ಎಮಿಲೀ ಡು ಚಾಟೆಲೆಟ್ ೧೭೦೬ ರ ಡಿಸೆಂಬರ್ ೧೭ ರಂದು ಪ್ಯಾರಿಸ್‌ನಲ್ಲಿ ಜನಿಸಿದರು. ಆರು ಮಕ್ಕಳಲ್ಲಿ ಒಬ್ಬಳೇ ಹುಡುಗಿ. ಮೂವರು ಸಹೋದರರು ಪ್ರೌಢಾವಸ್ಥೆಯಲ್ಲಿ ವಾಸಿಸುತ್ತಿದ್ದರು. ರೆನೆ-ಅಲೆಕ್ಸಾಂಡ್ರೆ (b. ೧೬೯೮), ಚಾರ್ಲ್ಸ್-ಆಗಸ್ಟ್ (b. ೧೭೦೧), ಮತ್ತು ಎಲಿಸಬೆತ್-ಥಿಯೋಡೋರ್ (b. ೧೭೧೦). ಆಕೆಯ ಹಿರಿಯ ಸಹೋದರ ರೆನೆ-ಅಲೆಕ್ಸಾಂಡ್ರೆ ೧೭೨೦ ರಲ್ಲಿ ನಿಧನರಾದರು ಮತ್ತು ಮುಂದಿನ ಸಹೋದರ ಚಾರ್ಲ್ಸ್-ಆಗಸ್ಟ್ ೧೭೩೧ ರಲ್ಲಿ ನಿಧನರಾದರು. ಆದಾಗ್ಯೂ, ಆಕೆಯ ಕಿರಿಯ ಸಹೋದರ ಎಲಿಸಬೆತ್-ಥಿಯೋಡರ್ ಯಶಸ್ವಿಯಾಗಿ ವೃದ್ಧಾಪ್ಯದವರೆಗೆ ಬದುಕಿದರು. ಮಠಾಧೀಶರಾದರು ಮತ್ತು ಅಂತಿಮವಾಗಿ ಬಿಷಪ್ ಆದರು. ಇನ್ನಿಬ್ಬರು ಸಹೋದರರು ಚಿಕ್ಕ ವಯಸ್ಸಿನಲ್ಲೇ ತೀರಿಕೊಂಡರು. ಡು ಚಾಟೆಲೆಟ್‌ಗೆ ಅಕ್ಕ-ತಂಗಿ ಮಿಚೆಲ್‌ ಕೂಡ ಇದ್ದಳು, ಆಕೆ ತನ್ನ ತಂದೆ ಮತ್ತು ಅನ್ನಿ ಬೆಲ್ಲಿಂಜಾನಿ ಎಂಬ ಬುದ್ಧಿವಂತ ಮಹಿಳೆಯಿಂದ ಜನಿಸಿದಳು, ಅವಳು ಖಗೋಳಶಾಸ್ತ್ರದಲ್ಲಿ ಆಸಕ್ತಿ ಹೊಂದಿದ್ದಳು ಮತ್ತು ಪ್ಯಾರಿಸ್‌ನ ಪ್ರಮುಖ ಅಧಿಕಾರಿಯನ್ನು ಮದುವೆಯಾದಳು.
ಆಕೆಯ ತಂದೆ ಲೂಯಿಸ್ ನಿಕೋಲಸ್ ಲೆ ಟೊನ್ನೆಲಿಯರ್ ಡಿ ಬ್ರೆಟ್ಯೂಲ್, ಕಡಿಮೆ ಶ್ರೀಮಂತರ ಸದಸ್ಯರಾಗಿದ್ದರು. ಡು ಚಾಟೆಲೆಟ್‌ನ ಜನನದ ಸಮಯದಲ್ಲಿ, ಆಕೆಯ ತಂದೆ ಕಿಂಗ್ ಲೂಯಿಸ್ XIV ಗೆ ಪ್ರಧಾನ ಕಾರ್ಯದರ್ಶಿ ಮತ್ತು ರಾಯಭಾರಿಗಳನ್ನು ಪರಿಚಯಿಸುವ ಸ್ಥಾನವನ್ನು ಹೊಂದಿದ್ದರು. ಅವರು ಗುರುವಾರದಂದು ಸಾಪ್ತಾಹಿಕ ಸಲೂನ್ ಅನ್ನು ನಡೆಸಿದರು. ಅದಕ್ಕೆ ಗೌರವಾನ್ವಿತ ಬರಹಗಾರರು ಮತ್ತು ವಿಜ್ಞಾನಿಗಳನ್ನು ಆಹ್ವಾನಿಸಲಾಯಿತು. ಆಕೆಯ ತಾಯಿ ಗೇಬ್ರಿಯಲ್ ಅನ್ನೆ ಡಿ ಫ್ರೌಲ್ಲೆ, ಬ್ಯಾರೊನ್ನೆ ಡಿ ಬ್ರೆಟ್ಯೂಲ್.
ಆರಂಭಿಕ ಶಿಕ್ಷಣ
ಡು ಚಾಟೆಲೆಟ್ ನ ಶಿಕ್ಷಣವು ಹೆಚ್ಚು ಊಹಾಪೋಹದ ವಿಷಯವಾಗಿದೆ. ಆದರೆ ಖಚಿತವಾಗಿ ಏನೂ ತಿಳಿದಿಲ್ಲ.
ಅವರ ಪರಿಚಯಸ್ಥರಲ್ಲಿ ಫ್ರೆಂಚ್ ಅಕಾಡೆಮಿ ಡೆಸ್ ಸೈನ್ಸಸ್‌ನ ಶಾಶ್ವತ ಕಾರ್ಯದರ್ಶಿ ಫಾಂಟೆನೆಲ್ಲೆ ಕೂಡ ಇದ್ದರು. ಡು ಚಾಟೆಲೆಟ್‌ಳ ತಂದೆ ಲೂಯಿಸ್-ನಿಕೋಲಸ್, ಆಕೆಯ ಆರಂಭಿಕ ಪ್ರತಿಭೆಯನ್ನು ಗುರುತಿಸಿ ಫೊಂಟೆನೆಲ್ಲೆಗೆ ೧೦ ವರ್ಷದವಳಿದ್ದಾಗ ಖಗೋಳಶಾಸ್ತ್ರದ ಬಗ್ಗೆ ಮಾತನಾಡಲು ಮತ್ತು ಅವಳೊಂದಿಗೆ ಮಾತನಾಡಲು ವ್ಯವಸ್ಥೆ ಮಾಡಿದರು. ಡು ಚಾಟೆಲೆಟ್ ಅವರ ತಾಯಿ, ಗೇಬ್ರಿಯಲ್-ಆನ್ನೆ ಡಿ ಫ್ರೌಲೆ ಅವರು ಕಾನ್ವೆಂಟ್‌ನಲ್ಲಿ ಬೆಳೆದರು. ಆ ಸಮಯದಲ್ಲಿ ಫ್ರೆಂಚ್ ಹುಡುಗಿಯರು ಮತ್ತು ಮಹಿಳೆಯರಿಗೆ ಲಭ್ಯವಿರುವ ಪ್ರಮುಖ ಶಿಕ್ಷಣ ಸಂಸ್ಥೆಯಾಗಿತ್ತು. ಕೆಲವು ಮೂಲಗಳ ಪ್ರಕಾರ ಆಕೆಯ ತಾಯಿಯು ತನ್ನ ಬುದ್ಧಿವಂತ ಮಗಳನ್ನು ಅಥವಾ ಎಮಿಲಿಯ ಬೌದ್ಧಿಕ ಕುತೂಹಲಕ್ಕೆ ಆಕೆಯ ಪತಿಯ ಪ್ರೋತ್ಸಾಹವನ್ನು ಅಂಗೀಕರಿಸಲಿಲ್ಲ ಎಂದು ನಂಬುತ್ತಾರೆ. ಆಕೆಯ ತಾಯಿಯು ಡು ಚಾಟೆಲೆಟ್‌ನ ಆರಂಭಿಕ ಶಿಕ್ಷಣವನ್ನು ಅನುಮೋದಿಸಲಿಲ್ಲ. ಆದರೆ ವಾಸ್ತವವಾಗಿ ಅವಳನ್ನು ಹುರುಪಿನಿಂದ ಪ್ರೋತ್ಸಾಹಿಸಿದರು ಎಂಬುದಕ್ಕೆ ಇತರ ಸೂಚನೆಗಳಿವೆ. ಪ್ರಶ್ನೆಯು ಸತ್ಯವನ್ನು ಹೇಳಿದೆ.
ಎರಡೂ ಸಂದರ್ಭಗಳಲ್ಲಿ, ಅಂತಹ ಪ್ರೋತ್ಸಾಹವು ಅವರ ಸಮಯ ಮತ್ತು ಸ್ಥಾನಮಾನದ ಪೋಷಕರಿಗೆ ಅಸಾಮಾನ್ಯವಾಗಿ ಕಂಡುಬರುತ್ತದೆ. ಅವಳು ಚಿಕ್ಕವಳಿದ್ದಾಗ, ಅವಳ ತಂದೆ ಅವಳಿಗೆ ಫೆನ್ಸಿಂಗ್ ಮತ್ತು ಸವಾರಿ ಮುಂತಾದ ದೈಹಿಕ ಚಟುವಟಿಕೆಗಳಲ್ಲಿ ತರಬೇತಿಯನ್ನು ಏರ್ಪಡಿಸಿದರು ಮತ್ತು ಅವಳು ಬೆಳೆದಂತೆ, ಅವನು ಅವಳಿಗೆ ಮನೆಗೆ ಬೋಧಕರನ್ನು ಕರೆತಂದನು. ಪರಿಣಾಮವಾಗಿ, ಹನ್ನೆರಡನೆಯ ವಯಸ್ಸಿನಲ್ಲಿ ಅವಳು ಲ್ಯಾಟಿನ್, ಇಟಾಲಿಯನ್, ಗ್ರೀಕ್ ಮತ್ತು ಜರ್ಮನ್ ಭಾಷೆಗಳಲ್ಲಿ ನಿರರ್ಗಳವಾಗಿ ಮಾತನಾಡುತ್ತಿದ್ದಳು. ಅವರು ನಂತರ ಗ್ರೀಕ್ ಮತ್ತು ಲ್ಯಾಟಿನ್ ನಾಟಕಗಳು ಮತ್ತು ತತ್ವಶಾಸ್ತ್ರದ ಫ್ರೆಂಚ್ ಭಾಷಾಂತರಗಳನ್ನು ಪ್ರಕಟಿಸಿದರು. ಅವರು ಗಣಿತ, ಸಾಹಿತ್ಯ ಮತ್ತು ವಿಜ್ಞಾನದಲ್ಲಿ ಶಿಕ್ಷಣ ಪಡೆದರು.
ಡು ಚಟೆಲೆಟ್ ಕೂಡ ನೃತ್ಯ ಮಾಡಲು ಇಷ್ಟಪಟ್ಟರು. ಹಾರ್ಪ್ಸಿಕಾರ್ಡ್‌ನಲ್ಲಿ ಹಾದುಹೋಗುವ ಪ್ರದರ್ಶಕರಾಗಿದ್ದರು. ಒಪೆರಾ ಹಾಡಿದರು ಮತ್ತು ಹವ್ಯಾಸಿ ನಟಿಯಾಗಿದ್ದರು. ಹದಿಹರೆಯದವಳಾಗಿದ್ದಾಗ, ಪುಸ್ತಕಗಳಿಗೆ ಹಣದ ಕೊರತೆ ಇತ್ತು. ಅವಳು ಜೂಜಿನ ಅತ್ಯಂತ ಯಶಸ್ವಿ ತಂತ್ರಗಳನ್ನು ರೂಪಿಸಲು ತನ್ನ ಗಣಿತದ ಕೌಶಲ್ಯಗಳನ್ನು ಬಳಸಿದಳು.
ಮದುವೆ
೧೨ ಜೂನ್ ೧೭೨೫ ರಂದು ಅವರು ಮಾರ್ಕ್ವಿಸ್ ಫ್ಲೋರೆಂಟ್-ಕ್ಲೌಡ್ ಡು ಚಾಸ್ಟೆಲೆಟ್-ಲೊಮಾಂಟ್ ಅವರನ್ನು ವಿವಾಹವಾದರು. ಅವಳ ಮದುವೆಯು ಮಾರ್ಕ್ವೈಸ್ ಡು ಚಾಸ್ಟೆಲೆಟ್ ಎಂಬ ಬಿರುದನ್ನು ನೀಡಿತು. ಕುಲೀನರಲ್ಲಿ ಅನೇಕ ವಿವಾಹಗಳಂತೆ ಅವರದು ಏರ್ಪಡಿಸಲಾಗಿತ್ತು. ಮದುವೆಯ ಉಡುಗೊರೆಯಾಗಿ ಆಕೆಯ ಪತಿ ಅವನ ತಂದೆಯಿಂದ ಬರ್ಗಂಡಿಯ ಸೆಮುರ್-ಎನ್-ಆಕ್ಸೊಯಿಸ್‌ನ ಗವರ್ನರ್ ಆದನು. ಇತ್ತೀಚೆಗೆ ವಿವಾಹವಾದ ದಂಪತಿಗಳು ಸೆಪ್ಟೆಂಬರ್ ೧೭೨೫ ರ ಕೊನೆಯಲ್ಲಿ ಅಲ್ಲಿಗೆ ತೆರಳಿದರು. ಆ ಸಮಯದಲ್ಲಿ ಡು ಚಾಟೆಲೆಟ್‌ಗೆ ಹದಿನೆಂಟು ವರ್ಷ, ಅವಳ ಪತಿ ಮೂವತ್ನಾಲ್ಕು.
ಅಧ್ಯಯನಗಳ ಪುನರಾರಂಭ
ಮೂರು ಮಕ್ಕಳನ್ನು ಹೆತ್ತ ನಂತರ, ಎಮಿಲೀ, ಮಾರ್ಕ್ವೈಸ್ ಡು ಚಾಟೆಲೆಟ್ ತನ್ನ ವೈವಾಹಿಕ ಜವಾಬ್ದಾರಿಗಳನ್ನು ಪೂರೈಸಿದೆ ಎಂದು ಪರಿಗಣಿಸಿದಳು. ಇನ್ನೂ ಒಂದು ಮನೆಯನ್ನು ನಿರ್ವಹಿಸುವಾಗ ಪ್ರತ್ಯೇಕ ಜೀವನವನ್ನು ನಡೆಸಲು ತನ್ನ ಪತಿಯೊಂದಿಗೆ ಒಪ್ಪಂದಕ್ಕೆ ಬಂದಳು. ೧೭೩೩ ರಲ್ಲಿ ೨೬ ನೇ ವಯಸ್ಸಿನಲ್ಲಿ ಡು ಚಾಟೆಲೆಟ್ ತನ್ನ ಗಣಿತದ ಅಧ್ಯಯನವನ್ನು ಪುನರಾರಂಭಿಸಿದಳು. ಆರಂಭದಲ್ಲಿ ಅವರು ಅಕಾಡೆಮಿ ಆಫ್ ಸೈನ್ಸಸ್‌ನ ಸದಸ್ಯರಾದ ಮೊರೆಯು ಡಿ ಮೌಪರ್ಟುಯಿಸ್ ಅವರಿಂದ ಬೀಜಗಣಿತ ಮತ್ತು ಕಲನಶಾಸ್ತ್ರದಲ್ಲಿ ಬೋಧಿಸಲ್ಪಟ್ಟರು. ಗಣಿತವು ಅವರ ಶಕ್ತಿಯಾಗದಿದ್ದರೂ ಅವರು ಜೋಹಾನ್ ಬರ್ನೌಲ್ಲಿ ಅವರಿಂದ ಘನ ಶಿಕ್ಷಣವನ್ನು ಪಡೆದರು. ಅವರು ಲಿಯೊನಾರ್ಡ್ ಯೂಲರ್ ಅನ್ನು ಸಹ ಕಲಿಸಿದರು. ಆದಾಗ್ಯೂ ೧೭೩೫ ರ ಹೊತ್ತಿಗೆ ಡು ಚಾಟೆಲೆಟ್ ತನ್ನ ಗಣಿತದ ತರಬೇತಿಗಾಗಿ ಅಲೆಕ್ಸಿಸ್ ಕ್ಲೈರಾಟ್‌ಗೆ ತಿರುಗಿದಳು. ಕ್ಲೈರಾಟ್‌ನ ಸಮೀಕರಣ ಮತ್ತು ಕ್ಲೈರಾಟ್‌ನ ಪ್ರಮೇಯಕ್ಕೆ ಹೆಚ್ಚು ಹೆಸರುವಾಸಿಯಾದ ಗಣಿತದ ಪ್ರಾಡಿಜಿ. ಡು ಚಾಟೆಲೆಟ್ ಅವರು ಫ್ರಾನ್ಸ್‌ನ ಕೆಲವು ಅತ್ಯುತ್ತಮ ಬೋಧಕರು ಮತ್ತು ವಿದ್ವಾಂಸರನ್ನು ಗಣಿತದಲ್ಲಿ ಮಾರ್ಗದರ್ಶನ ಮಾಡಲು ಸಂಪನ್ಮೂಲವಾಗಿ ಹುಡುಕಿದರು. ಕೆಫೆ ಗ್ರಾಡೋಟ್‌ನಲ್ಲಿ ಒಂದು ಸಂದರ್ಭದಲ್ಲಿ ಬೌದ್ಧಿಕ ಚರ್ಚೆಗಾಗಿ ಪುರುಷರು ಆಗಾಗ್ಗೆ ಸೇರುವ ಸ್ಥಳವಾಗಿದೆ. ಅವಳು ತನ್ನ ಶಿಕ್ಷಕರಲ್ಲಿ ಒಬ್ಬರನ್ನು ಸೇರಲು ಪ್ರಯತ್ನಿಸಿದಾಗ ಅವಳನ್ನು ನಯವಾಗಿ ಹೊರಹಾಕಲಾಯಿತು. ಧೈರ್ಯವಿಲ್ಲದೆ, ಅವಳು ಹಿಂತಿರುಗಿ ಪುರುಷರ ಉಡುಪುಗಳನ್ನು ತನಗಾಗಿ ಮಾಡಿದ ನಂತರ ಪ್ರವೇಶಿಸಿದಳು.
ವೋಲ್ಟೇರ್ ಜೊತೆಗಿನ ಸಂಬಂಧ
link=//upload.wikimedia.org/wikipedia/commons/thumb/c/cb/Voltaire_Philosophy_of_Newton_frontispiece.jpg/220px-Voltaire_Philosophy_of_Newton_frontispiece.jpg|right|thumb| ನ್ಯೂಟನ್‌ನ ತತ್ವಶಾಸ್ತ್ರದ ಕುರಿತಾದ ವೋಲ್ಟೇರ್‌ನ ಪುಸ್ತಕದ ಮುಂಭಾಗದಲ್ಲಿ, ಡು ಚಾಟೆಲೆಟ್ ವೋಲ್ಟೇರ್‌ನ ಮ್ಯೂಸ್‌ನಂತೆ ಕಾಣಿಸಿಕೊಳ್ಳುತ್ತಾನೆ, ಇದು ನ್ಯೂಟನ್‌ನ ಸ್ವರ್ಗೀಯ ಒಳನೋಟಗಳನ್ನು ವೋಲ್ಟೇರ್‌ಗೆ ಪ್ರತಿಬಿಂಬಿಸುತ್ತದೆ. ಡು ಚಾಟೆಲೆಟ್ ತನ್ನ ಬಾಲ್ಯದಲ್ಲಿ ತನ್ನ ತಂದೆಯ ಸಲೂನ್‌ನಲ್ಲಿ ವೋಲ್ಟೇರ್‌ನನ್ನು ಭೇಟಿಯಾಗಿರಬಹುದು. ಅವರು ಲಂಡನ್‌ನಲ್ಲಿ ಗಡಿಪಾರು ಮಾಡಿ ಹಿಂದಿರುಗಿದಾಗ ವೋಲ್ಟೇರ್ ಅವರ ಭೇಟಿಯ ದಿನಾಂಕವನ್ನು ೧೭೨೯ ರಲ್ಲಿ ತಿಳಿಸಿದರು. ಆದಾಗ್ಯೂ, ಮೇ ೧೭೩೩ ರಿಂದ ಅವರು ತಮ್ಮ ಮೂರನೇ ಮಗುವಿನ ಜನನದ ನಂತರ ಸಮಾಜಕ್ಕೆ ಮರುಪ್ರವೇಶಿಸಿದಾಗ ಅವರ ಸ್ನೇಹ ಬೆಳೆಯಿತು.
ಈಶಾನ್ಯ ಫ್ರಾನ್ಸ್‌ನ ಹೌಟ್- ಮಾರ್ನೆಯಲ್ಲಿನ ಸಿರೆಯಲ್ಲಿರುವ ತನ್ನ ಹಳ್ಳಿಗಾಡಿನ ಮನೆಯಲ್ಲಿ ವಾಸಿಸಲು ಡು ಚಾಟೆಲೆಟ್ ವೋಲ್ಟೇರ್‌ನನ್ನು ಆಹ್ವಾನಿಸಿದಳು ಮತ್ತು ಅವನು ಅವಳ ದೀರ್ಘಕಾಲೀನ ಒಡನಾಡಿಯಾದನು. ಅಲ್ಲಿ ಅವರು ಭೌತಶಾಸ್ತ್ರ ಮತ್ತು ಗಣಿತಶಾಸ್ತ್ರವನ್ನು ಅಧ್ಯಯನ ಮಾಡಿದರು ಮತ್ತು ವೈಜ್ಞಾನಿಕ ಲೇಖನಗಳು ಮತ್ತು ಅನುವಾದಗಳನ್ನು ಪ್ರಕಟಿಸಿದರು. ವೋಲ್ಟೇರ್ ಸ್ನೇಹಿತರಿಗೆ ಬರೆದ ಪತ್ರಗಳು ಮತ್ತು ಪರಸ್ಪರರ ಕೆಲಸದ ಬಗ್ಗೆ ಅವರ ವ್ಯಾಖ್ಯಾನಗಳಿಂದ ನಿರ್ಣಯಿಸಲು, ಅವರು ಪರಸ್ಪರ ಒಲವು ಮತ್ತು ಗೌರವದಿಂದ ಒಟ್ಟಿಗೆ ವಾಸಿಸುತ್ತಿದ್ದರು. ವೈಜ್ಞಾನಿಕ ವ್ಯಕ್ತಿಗಿಂತ ಹೆಚ್ಚಾಗಿ ಸಾಹಿತ್ಯಿಕವಾಗಿ, ವೋಲ್ಟೇರ್ ತನ್ನ ೧೭೩೮ ಎಲಿಮೆಂಟ್ಸ್ ಆಫ್ ದಿ ಫಿಲಾಸಫಿ ಆಫ್ ನ್ಯೂಟನ್‌ಗೆ ಅವಳ ಕೊಡುಗೆಗಳನ್ನು ಸೂಚ್ಯವಾಗಿ ಒಪ್ಪಿಕೊಂಡರು. ಇದು ಪಠ್ಯದ ಆರಂಭದಲ್ಲಿ ಮತ್ತು ಮುನ್ನುಡಿಯಲ್ಲಿ ಅವಳಿಗೆ ಮೀಸಲಾದ ಕವಿತೆಯ ಮೂಲಕ, ಅಲ್ಲಿ ವೋಲ್ಟೇರ್ ಅವರ ಅಧ್ಯಯನ ಮತ್ತು ಕೊಡುಗೆಗಳನ್ನು ಶ್ಲಾಘಿಸಿದರು. ದೃಗ್ವಿಜ್ಞಾನದ ಪುಸ್ತಕದ ಅಧ್ಯಾಯಗಳು ಅವಳ ಸ್ವಂತ ಎಸ್ಸೈ ಸುರ್ ಎಲ್ ಆಪ್ಟಿಕ್ ನೊಂದಿಗೆ ಬಲವಾದ ಹೋಲಿಕೆಗಳನ್ನು ತೋರಿಸುತ್ತವೆ. ಜರ್ನಲ್ ಡೆಸ್ ಸಾವಂಟ್ಸ್‌ನಲ್ಲಿ ಶ್ಲಾಘನೀಯ ವಿಮರ್ಶೆಯಿಂದ ಅವರು ಅಭಿಯಾನಕ್ಕೆ ಮತ್ತಷ್ಟು ಕೊಡುಗೆ ನೀಡಲು ಸಾಧ್ಯವಾಯಿತು.
ವಿಜ್ಞಾನದ ಉತ್ಸಾಹವನ್ನು ಹಂಚಿಕೊಳ್ಳುವ ಮೂಲಕ ವೋಲ್ಟೇರ್ ಮತ್ತು ಡು ಚಾಟ್ಲೆಟ್ ವೈಜ್ಞಾನಿಕವಾಗಿ ಸಹಕರಿಸಿದರು. ಅವರು ಲೋರೇನ್‌ನಲ್ಲಿರುವ ಡು ಚಾಟೆಲೆಟ್‌ನ ಮನೆಯಲ್ಲಿ ಪ್ರಯೋಗಾಲಯವನ್ನು ಸ್ಥಾಪಿಸಿದರು. ಆರೋಗ್ಯಕರ ಸ್ಪರ್ಧೆಯಲ್ಲಿ, ಅವರಿಬ್ಬರೂ ೧೭೩೮ ಪ್ಯಾರಿಸ್ ಅಕಾಡೆಮಿ ಬಹುಮಾನ ಸ್ಪರ್ಧೆಯಲ್ಲಿ ಬೆಂಕಿಯ ಸ್ವರೂಪವನ್ನು ಪ್ರವೇಶಿಸಿದರು. ಏಕೆಂದರೆ ಡು ಚಾಟೆಲೆಟ್ ವೋಲ್ಟೇರ್ ಅವರ ಪ್ರಬಂಧವನ್ನು ಒಪ್ಪಲಿಲ್ಲ. ಇವೆರಡೂ ಗೆಲ್ಲದಿದ್ದರೂ, ಎರಡೂ ಪ್ರಬಂಧಗಳು ಗೌರವಾನ್ವಿತ ಉಲ್ಲೇಖವನ್ನು ಪಡೆದು ಪ್ರಕಟಿಸಲ್ಪಟ್ಟವು. ಈ ಮೂಲಕ ಅಕಾಡೆಮಿ ಪ್ರಕಟಿಸಿದ ವೈಜ್ಞಾನಿಕ ಪ್ರಬಂಧವನ್ನು ಹೊಂದಿದ ಮೊದಲ ಮಹಿಳೆ ಎಂಬ ಹೆಗ್ಗಳಿಕೆಗೆ ಪಾತ್ರರಾದರು. [19]
ಲಾಕ್ ಅನ್ನು ಟೀಕಿಸುವುದು ಮತ್ತು ಚಿಂತನೆಯ ವಿಷಯದ ಚರ್ಚೆ
ತನ್ನ ಬರವಣಿಗೆಯಲ್ಲಿ, ಡು ಚಾಟೆಲೆಟ್ ಜಾನ್ ಲಾಕ್‌ನ ತತ್ವಶಾಸ್ತ್ರವನ್ನು ಟೀಕಿಸುತ್ತಾಳೆ. ಅನುಭವದ ಮೂಲಕ ಜ್ಞಾನದ ಪರಿಶೀಲನೆಯ ಅಗತ್ಯವನ್ನು ಅವಳು ಒತ್ತಿಹೇಳುತ್ತಾಳೆ: " ವಿಷಯವನ್ನು ಯೋಚಿಸುವ ಸಾಧ್ಯತೆಯ ಬಗ್ಗೆ ಲಾಕ್ ಅವರ ಕಲ್ಪನೆಯು […] ಅಮೂರ್ತವಾಗಿದೆ." ಲಾಕ್‌ನ ಮೇಲಿನ ಅವಳ ವಿಮರ್ಶೆಯು ದಿ ಫೇಬಲ್ ಆಫ್ ದಿ ಬೀಸ್‌ನಲ್ಲಿನ ಬರ್ನಾರ್ಡ್ ಡಿ ಮ್ಯಾಂಡೆವಿಲ್ಲೆ ಕಾಮೆಂಟರಿಯಲ್ಲಿ ಹುಟ್ಟಿಕೊಂಡಿದೆ. ಮಾನವ ಜ್ಞಾನ ಮತ್ತು ಕ್ರಿಯೆಯನ್ನು ಪೂರ್ವಭಾವಿಯಾಗಿ ಮಾಡುವ ಸಾರ್ವತ್ರಿಕ ತತ್ವಗಳ ಪರವಾಗಿ ತನ್ನ ದೃಢವಾದ ಹೇಳಿಕೆಯೊಂದಿಗೆ ಅವಳು ನಮ್ಮನ್ನು ಎದುರಿಸುತ್ತಾಳೆ ಮತ್ತು ಈ ರೀತಿಯ ಕಾನೂನು ಜನ್ಮಜಾತವಾಗಿದೆ ಎಂದು ಸಮರ್ಥಿಸುತ್ತಾಳೆ. ಡು ಚಾಟೆಲೆಟ್ ಸಾರ್ವತ್ರಿಕ ಪೂರ್ವಗ್ರಹದ ಅಗತ್ಯವನ್ನು ಹೇಳಿಕೊಳ್ಳುತ್ತಾರೆ, ಏಕೆಂದರೆ ಅಂತಹ ಯಾವುದೇ ಪ್ರಾರಂಭವಿಲ್ಲದಿದ್ದರೆ ನಮ್ಮ ಎಲ್ಲಾ ಜ್ಞಾನವು ಸಾಪೇಕ್ಷವಾಗಿರುತ್ತದೆ. ಆ ರೀತಿಯಲ್ಲಿ ಡು ಚಾಟೆಲೆಟ್ ಜಾನ್ ಲಾಕ್‌ನ ಸಹಜ ಆಲೋಚನೆಗಳು ಮತ್ತು ಪೂರ್ವ ತತ್ವಗಳ ನಿವಾರಣೆಯನ್ನು ತಿರಸ್ಕರಿಸುತ್ತಾನೆ. ಅವಳು ಲಾಕ್‌ನ ವಿರೋಧಾಭಾಸದ ತತ್ವದ ನಿರಾಕರಣೆಯನ್ನು ಸಹ ಹಿಮ್ಮೆಟ್ಟಿಸಿದಳು. ಇದು ಸಂಸ್ಥೆಗಳಲ್ಲಿ ಅವಳ ಕ್ರಮಬದ್ಧ ಪ್ರತಿಬಿಂಬಗಳ ಆಧಾರವಾಗಿದೆ. ಇದಕ್ಕೆ ತದ್ವಿರುದ್ಧವಾಗಿ, ಪೂರ್ವ ಮತ್ತು ಸಾರ್ವತ್ರಿಕ ತತ್ವಗಳ ಅಗತ್ಯತೆಯ ಪರವಾಗಿ ಅವಳು ತನ್ನ ವಾದಗಳನ್ನು ದೃಢೀಕರಿಸುತ್ತಾಳೆ. "ಮೊದಲಿನ ತತ್ವಗಳು ಅಸ್ತಿತ್ವದಲ್ಲಿಲ್ಲದಿದ್ದರೆ ಎರಡು ಮತ್ತು ಎರಡು ನಂತರ ೪ ಅನ್ನು ೬ ರಂತೆ ಮಾಡಬಹುದು."
ಪಿಯರೆ ಲೂಯಿಸ್ ಮೊರೆಯು ಡಿ ಮೌಪರ್ಟುಯಿಸ್'ಮತ್ತು ಜೂಲಿಯನ್ ಆಫ್ರೇ ಡಿ ಲಾ ಮೆಟ್ರಿ ಅವರ ಚಲನೆ, ಸ್ವತಂತ್ರ ಇಚ್ಛೆ, ಚಿಂತನೆಯ ವಿಷಯ, ಸಂಖ್ಯೆಗಳು ಮತ್ತು ಮೆಟಾಫಿಸಿಕ್ಸ್ ಮಾಡುವ ವಿಧಾನದ ಕುರಿತು ಡು ಚಾಟೆಲೆಟ್ ನ ಚರ್ಚೆಗಳ ಉಲ್ಲೇಖಗಳು ಅವಳ ಪ್ರತಿಬಿಂಬಗಳ ಪ್ರಾಮುಖ್ಯತೆಯ ಸಂಕೇತವಾಗಿದೆ. ಗಣಿತದ ಕಾನೂನುಗಳನ್ನು ಬಳಸಿಕೊಂಡು ಸತ್ಯವನ್ನು ಕಂಡುಹಿಡಿಯುವ ಹಕ್ಕನ್ನು ಅವಳು ನಿರಾಕರಿಸುತ್ತಾಳೆ ಮತ್ತು ಮೌಪರ್ಟುಯಿಸ್ ವಿರುದ್ಧ ವಾದಿಸುತ್ತಾಳೆ.
ಉಷ್ಣತೆ ಮತ್ತು ಹೊಳಪು
link=//upload.wikimedia.org/wikipedia/commons/thumb/9/9d/Sur_La_Nature_et_La_Propagation_du_feu_1744.tif/lossy-page1-220px-Sur_La_Nature_et_La_Propagation_du_feu_1744.tif.jpg|right|thumb| ಪ್ರಬಂಧ ಸುರ್ ಲಾ ನೇಚರ್ ಎಟ್ ಲಾ ಪ್ರೊಪಗೇಶನ್ ಡು ಫ್ಯೂ, ೧೭೪೪ ೧೭೩೭ ರಲ್ಲಿ ಡು ಚಾಟೆಲೆಟ್ ಅವರು ಅಗ್ನಿ ವಿಜ್ಞಾನದ ಸಂಶೋಧನೆಯ ಆಧಾರದ ಮೇಲೆ ಪ್ರಬಂಧವನ್ನು ಪ್ರಕಟಿಸಿದರು. ಅದರಲ್ಲಿ ಭೂಮಿಯ ಮೇಲಿನ ಸೂರ್ಯನ ಬೆಳಕಿನ ವರ್ಣಪಟಲದಲ್ಲಿ ಕಂಡುಬರದ ಬಣ್ಣಗಳು ಇತರ ಸೂರ್ಯಗಳಲ್ಲಿ ಇರಬಹುದೆಂದು ಅವಳು ಊಹಿಸಿದಳು.
ದೈಹಿಕ ಶಿಕ್ಷಣ ಸಂಸ್ಥೆಗಳು
ಆಕೆಯ ಪುಸ್ತಕ ಇನ್ಸ್ಟಿಟ್ಯೂಷನ್ಸ್ ಡಿ ಫಿಸಿಕ್ ("ಲೆಸನ್ಸ್ ಇನ್ ಫಿಸಿಕ್ಸ್") ೧೭೪೦ ರಲ್ಲಿ ಪ್ರಕಟವಾಯಿತು. ತನ್ನ ೧೩ ವರ್ಷದ ಮಗನಿಂದ ಅಧ್ಯಯನ ಮಾಡಲು ವಿಜ್ಞಾನ ಮತ್ತು ತತ್ತ್ವಶಾಸ್ತ್ರದಲ್ಲಿನ ಹೊಸ ವಿಚಾರಗಳ ವಿಮರ್ಶೆಯಾಗಿ ಅದನ್ನು ಪ್ರಸ್ತುತಪಡಿಸಲಾಯಿತು. ಆದರೆ ಅದು ಆ ಕಾಲದ ಪ್ರಮುಖ ಚಿಂತಕರಿಂದ ಸಂಕೀರ್ಣವಾದ ವಿಚಾರಗಳನ್ನು ಸಂಯೋಜಿಸಿತು ಮತ್ತು ಸಮನ್ವಯಗೊಳಿಸಲು ಪ್ರಯತ್ನಿಸಿತು. ಪುಸ್ತಕ ಮತ್ತು ನಂತರದ ಚರ್ಚೆಯು ೧೭೪೬ ರಲ್ಲಿ ಬೊಲೊಗ್ನಾ ಇನ್ಸ್ಟಿಟ್ಯೂಟ್ನ ಅಕಾಡೆಮಿ ಆಫ್ ಸೈನ್ಸಸ್‌ನ ಸದಸ್ಯೆಯಾಗಲು ಕೊಡುಗೆ ನೀಡಿತು. ಡು ಚಾಟೆಲೆಟ್ ಮೂಲತಃ ಲೇಖಕಿಯ ಪಾತ್ರದಲ್ಲಿ ಅನಾಮಧೇಯತೆಗೆ ಆದ್ಯತೆ ನೀಡಿದರು. ಏಕೆಂದರೆ ಅವಳು ತನ್ನ ಲೈಂಗಿಕತೆಯನ್ನು ಮರೆಮಾಡಲು ಬಯಸಿದ್ದಳು. ಆದಾಗ್ಯೂ, ಅಂತಿಮವಾಗಿ ಸಂಸ್ಥೆಗಳು ಸಾಮಾನ್ಯ ಲಿಂಗಭೇದಭಾವದ ಹೊರತಾಗಿಯೂ ಸಲೂನ್-ವಾಸಿಸುವ ಬುದ್ಧಿಜೀವಿಗಳಿಗೆ ಮನವರಿಕೆ ಮಾಡಿಕೊಟ್ಟವು.
ಸಂಸ್ಥೆಗಳು ನ್ಯೂಟನ್, ಡೆಸ್ಕಾರ್ಟೆಸ್ ಮತ್ತು ಲೀಬ್ನಿಜ್ ಸೇರಿದಂತೆ ಆ ಕಾಲದ ಪ್ರಮುಖ ಗಣಿತಜ್ಞರು ಮತ್ತು ಭೌತಶಾಸ್ತ್ರಜ್ಞರ ಅನೇಕ ವಿಚಾರಗಳನ್ನು ಚರ್ಚಿಸಿದವು, ನಿರಾಕರಿಸಿದವು ಮತ್ತು ಸಂಶ್ಲೇಷಿಸಿದವು. ಅಧ್ಯಾಯ I ರಲ್ಲಿ, ಡು ಚಾಟೆಲೆಟ್ ತನ್ನ ತಾರ್ಕಿಕ ನಿಯಮಗಳ ವಿವರಣೆಯನ್ನು ಒಳಗೊಂಡಿತ್ತು, ಇದು ಹೆಚ್ಚಾಗಿ ಡೆಸ್ಕಾರ್ಟೆಸ್‌ನ ವಿರೋಧಾಭಾಸದ ತತ್ವ ಮತ್ತು ಲೀಬ್ನಿಜ್‌ನ ಸಾಕಷ್ಟು ಕಾರಣದ ತತ್ವವನ್ನು ಆಧರಿಸಿದೆ. ಅಧ್ಯಾಯ II ರಲ್ಲಿ, ಅವರು ಈ ತಾರ್ಕಿಕ ನಿಯಮಗಳನ್ನು ಆಧ್ಯಾತ್ಮಿಕತೆಗೆ ಅನ್ವಯಿಸಿದರು, ದೇವರು, ಸ್ಥಳ, ಸಮಯ ಮತ್ತು ವಿಷಯವನ್ನು ಚರ್ಚಿಸಿದರು. III ರಿಂದ VI ಅಧ್ಯಾಯಗಳಲ್ಲಿ, ಡು ಚಾಟೆಲೆಟ್ ದೇವರ ಪಾತ್ರ ಮತ್ತು ಅವನ ಸೃಷ್ಟಿಗೆ ಅವನ ಸಂಬಂಧವನ್ನು ಚರ್ಚಿಸುವುದನ್ನು ಮುಂದುವರಿಸುತ್ತಾನೆ. ಅಧ್ಯಾಯ VII ರಲ್ಲಿ, ಅವಳು ವಸ್ತುವಿನ ಪರಿಕಲ್ಪನೆಯನ್ನು ಮೂರು ಭಾಗಗಳಾಗಿ ವಿಭಜಿಸುತ್ತಾಳೆ. ಸಂವೇದನಾ ಗ್ರಹಿಕೆಗೆ ಲಭ್ಯವಿರುವ ಮ್ಯಾಕ್ರೋಸ್ಕೋಪಿಕ್ ವಸ್ತು, ಆ ಮ್ಯಾಕ್ರೋಸ್ಕೋಪಿಕ್ ವಸ್ತುವನ್ನು ರಚಿಸುವ ಪರಮಾಣುಗಳು ಮತ್ತು ಇನ್ನೂ ಚಿಕ್ಕ ಘಟಕ ಘಟಕವು ಮಾನವ ಇಂದ್ರಿಯಗಳಿಗೆ ಅಗ್ರಾಹ್ಯವಾಗಿದೆ. ಆದಾಗ್ಯೂ, ಎಷ್ಟು ಮಟ್ಟಗಳು ನಿಜವಾಗಿಯೂ ಅಸ್ತಿತ್ವದಲ್ಲಿವೆ ಎಂದು ತಿಳಿಯಲು ಯಾವುದೇ ಮಾರ್ಗವಿಲ್ಲ ಎಂದು ಅವರು ಎಚ್ಚರಿಕೆಯಿಂದ ಸೇರಿಸಿದರು. ಉಳಿದ ಸಂಸ್ಥೆಗಳು ಹೆಚ್ಚು ಮೆಟಾಫಿಸಿಕ್ಸ್ ಮತ್ತು ಕ್ಲಾಸಿಕಲ್ ಮೆಕ್ಯಾನಿಕ್ಸ್ ಎಂದು ಪರಿಗಣಿಸಲಾಗಿದೆ. ಕುತೂಹಲಕಾರಿಯಾಗಿ, ಡು ಚಾಟೆಲೆಟ್ ತನ್ನ ಸಮಕಾಲೀನರಿಗಿಂತ ಆಧುನಿಕ ಸಾಪೇಕ್ಷತೆಗೆ ಹೆಚ್ಚು ಸ್ಥಿರವಾದ ರೀತಿಯಲ್ಲಿ ಬಾಹ್ಯಾಕಾಶ ಮತ್ತು ಸಮಯದ ಪರಿಕಲ್ಪನೆಗಳನ್ನು ಚರ್ಚಿಸಿದ್ದಾರೆ. ಅವರು ಅಮೂರ್ತದಲ್ಲಿ ಬಾಹ್ಯಾಕಾಶ ಮತ್ತು ಸಮಯ ಎರಡನ್ನೂ ಭೌತಿಕ ಪದಾರ್ಥಗಳಿಗಿಂತ ಹೆಚ್ಚಾಗಿ ಸಹಬಾಳ್ವೆಯ ದೇಹಗಳ ನಡುವಿನ ಸಂಬಂಧಗಳ ಪ್ರತಿನಿಧಿಗಳಾಗಿ ವಿವರಿಸಿದರು. ಇದು "ಸಂಪೂರ್ಣ" ಸ್ಥಳವು ಆದರ್ಶೀಕರಣವಾಗಿದೆ ಮತ್ತು "ಸಂಬಂಧಿ" ಸ್ಥಳವು ನಿಜವಾದ, ಅಳೆಯಬಹುದಾದ ಪ್ರಮಾಣವಾಗಿದೆ ಎಂಬ ಅಂಗೀಕಾರವನ್ನು ಒಳಗೊಂಡಿತ್ತು. ಡು ಚಾಟೆಲೆಟ್ ನ್ಯೂಟನ್‌ನ ಚಲನೆಯ ನಿಯಮಗಳು ಮತ್ತು ಭೂಮಿಯ ಮೇಲಿನ ಅವುಗಳ ಕಾರ್ಯಗಳ ಸಂಪೂರ್ಣ ವಿವರಣೆಯನ್ನು ಸಹ ಪ್ರಸ್ತುತಪಡಿಸಿದರು.
ಫೋರ್ಸಸ್ ವೈವ್ಸ್
link=//upload.wikimedia.org/wikipedia/commons/thumb/f/ff/Reponse_de_Madame_Du_Chatelet_1741_RGNb10349364.04.tp.tif/lossy-page1-220px-Reponse_de_Madame_Du_Chatelet_1741_RGNb10349364.04.tp.tif.jpg|right|thumb| ರೆಪಾನ್ಸ್ ಡೆ ಮೇಡಮ್ ಲಾ ಮಾರ್ಕ್ವೈಸ್ ಡು ಚಾಸ್ಟೆಲೆಟ್, ೧೭೪೧ ೧೭೪೧ ರಲ್ಲಿ ಡು ಚಾಟೆಲೆಟ್ ''ರೆಪಾನ್ಸ್ ಡೆ ಮೇಡಮ್ ಲಾ ಮಾರ್ಕ್ವೈಸ್ ಡು ಚಾಸ್ಟೆಲೆಟ್ ಎಂಬ ಶೀರ್ಷಿಕೆಯ ಪುಸ್ತಕವನ್ನು ಪ್ರಕಟಿಸಿದರು, ಎ ಲಾ ಲೆಟ್ರೆ ಕ್ಯೂ ಎಂ. ಡಿ ಮೈರಾನ್''. ಅಕಾಡೆಮಿ ಆಫ್ ಸೈನ್ಸಸ್‌ನ ಕಾರ್ಯದರ್ಶಿ ಡಾರ್ಟಸ್ ಡಿ ಮೈರಾನ್, ಫೋರ್ಸ್ ವೈವ್‌ಗಳಿಗೆ ಸೂಕ್ತವಾದ ಗಣಿತದ ಅಭಿವ್ಯಕ್ತಿಗೆ ಸಂಬಂಧಿಸಿದಂತೆ ಅವಳನ್ನು ಉದ್ದೇಶಿಸಿ ವಾದಗಳ ಗುಂಪನ್ನು ಪ್ರಕಟಿಸಿದರು. ಡು ಚಾಟೆಲೆಟ್ ಅವರು ಡಿ ಮೈರಾನ್‌ರ ವಾದಗಳನ್ನು ಬಿಚ್ಚಿಡುವುದರ ಮೂಲಕ ಉತ್ಸಾಹಭರಿತ ಅಂಶವನ್ನು ಪ್ರಸ್ತುತಪಡಿಸಿದರು, ಇದರಿಂದಾಗಿ ಅವರು ವಿವಾದದಿಂದ ಹಿಂದೆ ಸರಿಯುತ್ತಾರೆ.
೧೭೪೭ ರಲ್ಲಿ ಇಮ್ಯಾನ್ಯುಯೆಲ್ ಕಾಂಟ್‌ನ ಮೊದಲ ಪ್ರಕಟಣೆ 'ಜೀವಂತ ಶಕ್ತಿಗಳ ನಿಜವಾದ ಅಂದಾಜಿನ ಕುರಿತು ಆಲೋಚನೆಗಳು ' ( ಗೆಡಾಂಕೆನ್ ಜುರ್ ವಾಹ್ರೆನ್ ಸ್ಚಾಟ್‌ಜುಂಗ್ ಡೆರ್ ಲೆಬೆಂಡಿಜೆನ್ ಕ್ರಾಫ್ಟೆ ) ಫ್ರೆಂಚ್ ಅಕಾಡೆಮಿ ಆಫ್ ಸೈನ್ಸಸ್‌ನ ಕಾರ್ಯದರ್ಶಿಯ ವಿರುದ್ಧ ಡು ಚಾಟ್ಲೆಟ್‌ನ ಕರಪತ್ರದ ಮೇಲೆ ಕೇಂದ್ರೀಕರಿಸುತ್ತದೆ. ಕಾಂಟ್ ಅವರ ಎದುರಾಳಿ, ಜೋಹಾನ್ ಅಗಸ್ಟಸ್ ಎಬರ್ಹಾರ್ಡ್ ಅವರು ಕಾಂಟ್ ಅವರು ಡು ಚಾಟೆಲೆಟ್ನಿಂದ ಕಲ್ಪನೆಗಳನ್ನು ತೆಗೆದುಕೊಂಡಿದ್ದಾರೆ ಎಂದು ಆರೋಪಿಸಿದರು.
ಚಲನ ಶಕ್ತಿಯ ಸಮರ್ಥನೆ
೧೮ ನೇ ಶತಮಾನದ ಆರಂಭದಲ್ಲಿ ಬಲ ಮತ್ತು ಆವೇಗದ ಪರಿಕಲ್ಪನೆಗಳನ್ನು ದೀರ್ಘಕಾಲ ಅರ್ಥಮಾಡಿಕೊಳ್ಳಲಾಗಿದೆಯಾದರೂ ವಿಭಿನ್ನ ವ್ಯವಸ್ಥೆಗಳ ನಡುವೆ ವರ್ಗಾವಣೆ ಮಾಡಬಹುದಾದ ಶಕ್ತಿಯ ಕಲ್ಪನೆಯು ಇನ್ನೂ ಶೈಶವಾವಸ್ಥೆಯಲ್ಲಿದೆ. 19 ನೇ ಶತಮಾನದವರೆಗೆ ಸಂಪೂರ್ಣವಾಗಿ ಪರಿಹರಿಸಲಾಗುವುದಿಲ್ಲ. ಒಂದು ವ್ಯವಸ್ಥೆಯ ಒಟ್ಟು ಯಾಂತ್ರಿಕ ಆವೇಗವನ್ನು ಸಂರಕ್ಷಿಸಲಾಗಿದೆ ಮತ್ತು ಘರ್ಷಣೆಗೆ ಯಾವುದೂ ಕಳೆದುಹೋಗುವುದಿಲ್ಲ ಎಂದು ಈಗ ಒಪ್ಪಿಕೊಳ್ಳಲಾಗಿದೆ. ಸರಳವಾಗಿ ಹೇಳುವುದಾದರೆ, ಯಾವುದೇ 'ಮೊಮೆಂಟಮ್ ಘರ್ಷಣೆ' ಇಲ್ಲ ಮತ್ತು ಆವೇಗವು ವಿಭಿನ್ನ ರೂಪಗಳ ನಡುವೆ ವರ್ಗಾವಣೆಯಾಗುವುದಿಲ್ಲ ಮತ್ತು ನಿರ್ದಿಷ್ಟವಾಗಿ ಯಾವುದೇ ಸಂಭಾವ್ಯ ಆವೇಗವಿಲ್ಲ. ಸಾಮಾನ್ಯೀಕರಿಸಿದ ನಿರ್ದೇಶಾಂಕಗಳಲ್ಲಿ ಆರಂಭಿಕ ಸ್ಥಿತಿಯು ಸಮ್ಮಿತೀಯವಾಗಿರುವ ಎಲ್ಲಾ ಸಮಸ್ಯೆಗಳಿಗೆ ಇದು ನಿಜವೆಂದು ಎಮ್ಮಿ ನೋಥರ್ ನಂತರ ಸಾಬೀತುಪಡಿಸಿದರು. ಯಾಂತ್ರಿಕ ಶಕ್ತಿ, ಚಲನ ಮತ್ತು ಸಂಭಾವ್ಯ, ಮತ್ತೊಂದು ರೂಪಕ್ಕೆ ಕಳೆದುಹೋಗಬಹುದು. ಆದರೆ ಒಟ್ಟು ಮೊತ್ತವು ಸಮಯಕ್ಕೆ ಸಂರಕ್ಷಿಸಲ್ಪಡುತ್ತದೆ.
ಡು ಚಾಟೆಲೆಟ್ ಕೊಡುಗೆಯು ಆವೇಗದಿಂದ ಭಿನ್ನವಾದ ಒಟ್ಟು ಶಕ್ತಿಯ ಸಂರಕ್ಷಣೆಯ ಊಹೆಯಾಗಿದೆ. ಹಾಗೆ ಮಾಡುವ ಮೂಲಕ ಶಕ್ತಿಯ ಪರಿಕಲ್ಪನೆಯನ್ನು ವಿವರಿಸಲು ಮತ್ತು ತನ್ನದೇ ಆದ ಪ್ರಾಯೋಗಿಕ ಅಧ್ಯಯನಗಳ ಆಧಾರದ ಮೇಲೆ ದ್ರವ್ಯರಾಶಿ ಮತ್ತು ವೇಗಕ್ಕೆ ಅದರ ಸಂಬಂಧವನ್ನು ಪ್ರಮಾಣೀಕರಿಸಲು ಅವಳು ಮೊದಲಿಗಳಾದಳು. ಗಾಟ್‌ಫ್ರೈಡ್ ಲೀಬ್ನಿಜ್‌ರ ಸಿದ್ಧಾಂತಗಳಿಂದ ಪ್ರೇರಿತರಾದ ಅವರು ವಿಲ್ಲೆಮ್‌ನ ಗ್ರೇವ್‌ಸಾಂಡೆ ಮೂಲತಃ ರೂಪಿಸಿದ ಪ್ರಯೋಗವನ್ನು ಪುನರಾವರ್ತಿಸಿದರು ಮತ್ತು ಪ್ರಚಾರ ಮಾಡಿದರು. ಇದರಲ್ಲಿ ಚೆಂಡುಗಳನ್ನು ವಿವಿಧ ಎತ್ತರಗಳಿಂದ ಮೃದುವಾದ ಜೇಡಿಮಣ್ಣಿನ ಹಾಳೆಯಲ್ಲಿ ಬೀಳಿಸಲಾಯಿತು. ಪ್ರತಿ ಚೆಂಡಿನ ಚಲನ ಶಕ್ತಿಯು - ಸ್ಥಳಾಂತರಗೊಂಡ ವಸ್ತುಗಳ ಪ್ರಮಾಣದಿಂದ ಸೂಚಿಸಲ್ಪಟ್ಟಿದೆ - ವೇಗದ ವರ್ಗಕ್ಕೆ ಅನುಪಾತದಲ್ಲಿರುತ್ತದೆ. ಜೇಡಿಮಣ್ಣಿನ ವಿರೂಪತೆಯು ಚೆಂಡುಗಳನ್ನು ಬೀಳಿಸಿದ ಎತ್ತರಕ್ಕೆ ನೇರವಾಗಿ ಅನುಪಾತದಲ್ಲಿರುತ್ತದೆ. ಇದು ಆರಂಭಿಕ ಸಂಭಾವ್ಯ ಶಕ್ತಿಗೆ ಸಮಾನವಾಗಿರುತ್ತದೆ.
ಲೀಬ್ನಿಜ್ ಹೊರತುಪಡಿಸಿ, ನ್ಯೂಟನ್‌‌‍ರಂತಹ ಮುಂಚಿನ ಕೆಲಸಗಾರರು "ಶಕ್ತಿ"ಯು ಆವೇಗದಿಂದ ಅಸ್ಪಷ್ಟವಾಗಿದೆ ಮತ್ತು ಆದ್ದರಿಂದ ವೇಗಕ್ಕೆ ಅನುಗುಣವಾಗಿರುತ್ತದೆ ಎಂದು ನಂಬಿದ್ದರು. ಈ ತಿಳುವಳಿಕೆಯ ಪ್ರಕಾರ, ಜೇಡಿಮಣ್ಣಿನ ವಿರೂಪತೆಯು ಚೆಂಡುಗಳನ್ನು ಬೀಳಿಸಿದ ಎತ್ತರದ ವರ್ಗಮೂಲಕ್ಕೆ ಅನುಪಾತದಲ್ಲಿರಬೇಕು. ಶಾಸ್ತ್ರೀಯ ಭೌತಶಾಸ್ತ್ರದಲ್ಲಿ ಸರಿಯಾದ ಸೂತ್ರವಾಗಿದೆ, ಎಲ್ಲಿ E ವಸ್ತುವಿನ ಚಲನ ಶಕ್ತಿ, m ಅದರ ದ್ರವ್ಯರಾಶಿ ಮತ್ತು v ಅದರ ವೇಗ. ಶಕ್ತಿಯು ಯಾವಾಗಲೂ ಯಾವುದೇ ರೂಪದಲ್ಲಿ ಒಂದೇ ಆಯಾಮಗಳನ್ನು ಹೊಂದಿರಬೇಕು, ಅದನ್ನು ವಿಭಿನ್ನ ರೂಪಗಳಲ್ಲಿ (ಚಲನ, ಸಂಭಾವ್ಯ, ಶಾಖ ಸಂಬಂಧಿಸಲು ಸಾಧ್ಯವಾಗುತ್ತದೆ. . . )
ನ್ಯೂಟನ್‌‍ರ ಕೆಲಸವು ಕೇವಲ ಯಾಂತ್ರಿಕ ಆವೇಗದ ನಿಖರವಾದ ಸಂರಕ್ಷಣೆಯನ್ನು ಊಹಿಸಿತು. ಶಕ್ತಿಯ ಸಂರಕ್ಷಣೆಯನ್ನು ಸೇರಿಸಿದರೆ ಮಾತ್ರ ಯಾಂತ್ರಿಕ ಸಮಸ್ಯೆಗಳ ವ್ಯಾಪಕ ಶ್ರೇಣಿಯು ಕರಗುತ್ತದೆ. ಎರಡು ಬಿಂದು ದ್ರವ್ಯರಾಶಿಗಳ ಘರ್ಷಣೆ ಮತ್ತು ಚದುರುವಿಕೆ ಅವುಗಳಲ್ಲಿ ಒಂದು. ಲಿಯೊನ್ಹಾರ್ಡ್ ಯೂಲರ್ ಮತ್ತು ಜೋಸೆಫ್-ಲೂಯಿಸ್ ಲಾಗ್ರೇಂಜ್ ಡು ಚಾಟೆಲೆಟ್‌ನ ಫಲಿತಾಂಶಗಳನ್ನು ಬಳಸಿಕೊಂಡು ಯಂತ್ರಶಾಸ್ತ್ರಕ್ಕೆ ಹೆಚ್ಚು ಔಪಚಾರಿಕ ಚೌಕಟ್ಟನ್ನು ಸ್ಥಾಪಿಸಿದರು.
ನ್ಯೂಟನ್ಸ್ ಪ್ರಿನ್ಸಿಪಿಯಾದ ಮೇಲೆ ಅನುವಾದ ಮತ್ತು ವ್ಯಾಖ್ಯಾನ
೧೭೪೯ ರಲ್ಲಿ, ಡು ಚಾಟೆಲೆಟ್‌ನ ಮರಣದ ವರ್ಷದಲ್ಲಿ ಅವಳು ತನ್ನ ಅತ್ಯುತ್ತಮ ಸಾಧನೆಯೆಂದು ಪರಿಗಣಿಸಲ್ಪಟ್ಟ ಕೆಲಸವನ್ನು ಪೂರ್ಣಗೊಳಿಸಿದಳು. ನ್ಯೂಟನ್‌ನ ಫಿಲಾಸಫಿಯಾ ನ್ಯಾಚುರಲಿಸ್ ಪ್ರಿನ್ಸಿಪಿಯಾ ಮ್ಯಾಥಮೆಟಿಕಾ (ಸಾಮಾನ್ಯವಾಗಿ ಪ್ರಿನ್ಸಿಪಿಯಾ ಎಂದು ಕರೆಯಲಾಗುತ್ತದೆ) ದ ವ್ಯಾಖ್ಯಾನದೊಂದಿಗೆ ಫ್ರೆಂಚ್‌ಗೆ ಅನುವಾದಿಸಿದಳು. ಅದರ ಯಂತ್ರಶಾಸ್ತ್ರದ ತತ್ವಗಳಿಂದ ಶಕ್ತಿಯ ಸಂರಕ್ಷಣೆಯ ಕಲ್ಪನೆ. ಆಕೆಯ ಮರಣದ ಹತ್ತು ವರ್ಷಗಳ ನಂತರ ಪ್ರಕಟಿಸಲಾಗಿದೆ, ಇಂದು ಡು ಚಾಟೆಲೆಟ್ ಅವರ ಪ್ರಿನ್ಸಿಪಿಯಾ ಅನುವಾದವು ಫ್ರೆಂಚ್ ಭಾಷೆಗೆ ಕೃತಿಯ ಪ್ರಮಾಣಿತ ಅನುವಾದವಾಗಿದೆ. ಪ್ರಿನ್ಸಿಪಿಯಾದ ಅವರ ಅನುವಾದ ಮತ್ತು ವ್ಯಾಖ್ಯಾನವು ಫ್ರಾನ್ಸ್‌ನಲ್ಲಿ ವೈಜ್ಞಾನಿಕ ಕ್ರಾಂತಿಯನ್ನು ಪೂರ್ಣಗೊಳಿಸಲು ಮತ್ತು ಯುರೋಪ್‌ನಲ್ಲಿ ಅದನ್ನು ಸ್ವೀಕರಿಸಲು ಕೊಡುಗೆ ನೀಡಿತು.
ಹಣಕಾಸಿನ ಉತ್ಪನ್ನಗಳ ಅಭಿವೃದ್ಧಿ
ಅವಳು ೮೪,೦೦೦ ಫ್ರಾಂಕ್‌ಗಳ ಸಮಯದ ಗಣನೀಯ ಮೊತ್ತವನ್ನು ಕಳೆದುಕೊಂಡಳು. ಅದರಲ್ಲಿ ಕೆಲವು ಎರವಲು-ಒಂದು ಸಂಜೆ ಫಾಂಟೈನ್‌ಬ್ಲೂ ಕೋರ್ಟ್‌ನಲ್ಲಿರುವ ಟೇಬಲ್‌ನಲ್ಲಿ ಕಾರ್ಡ್ ಚೀಟ್ಸ್‌ಗಾಗಿ ತೆಗೆದುಕೊಂಡಳು. ತನ್ನ ಸಾಲಗಳನ್ನು ಮರುಪಾವತಿಸಲು ಹಣವನ್ನು ಸಂಗ್ರಹಿಸಲು ಅವಳು ಆಧುನಿಕ ಉತ್ಪನ್ನಗಳಂತೆಯೇ ಒಂದು ಚತುರ ಹಣಕಾಸು ವ್ಯವಸ್ಥೆಯನ್ನು ರೂಪಿಸಿದಳು. ಆ ಮೂಲಕ ತೆರಿಗೆ ಸಂಗ್ರಾಹಕರಿಗೆ ಅವರ ಭವಿಷ್ಯದ ಗಳಿಕೆಯ ಹಕ್ಕಿಗಾಗಿ ಸಾಕಷ್ಟು ಕಡಿಮೆ ಮೊತ್ತವನ್ನು ಪಾವತಿಸಿದಳು (ಅವರು ಸಂಗ್ರಹಿಸಿದ ತೆರಿಗೆಗಳ ಒಂದು ಭಾಗವನ್ನು ಇಡಲು ಅವರಿಗೆ ಅವಕಾಶ ನೀಡಲಾಯಿತು. ರಾಜ), ಮತ್ತು ನ್ಯಾಯಾಲಯದ ಜೂಜುಕೋರರಿಗೆ ಈ ಭವಿಷ್ಯದ ಗಳಿಕೆಯ ಭಾಗವನ್ನು ಪಾವತಿಸುವುದಾಗಿ ಭರವಸೆ ನೀಡಿದರು.
ಬೈಬಲ್‌‍ನ ಪಾಂಡಿತ್ಯ
ಡು ಚಾಟೆಲೆಟ್ ಸಂಪೂರ್ಣ ಬೈಬಲ್‌ನ ವಿಮರ್ಶಾತ್ಮಕ ವಿಶ್ಲೇಷಣೆಯನ್ನು ಬರೆದರು. ಜೆನೆಸಿಸ್ ಪುಸ್ತಕದ ಕುರಿತು ಆಕೆಯ ಟೀಕೆಗಳ ಸಂಶ್ಲೇಷಣೆಯನ್ನು ೧೯೬೭ ರಲ್ಲಿ ಪ್ರಿನ್ಸ್‌ಟನ್‌ನ ಇರಾ ಒ. ವೇಡ್ ಅವರು ತಮ್ಮ ಪುಸ್ತಕ ವೋಲ್ಟೇರ್ ಮತ್ತು ಮೇಡಮ್ ಡು ಚಾಟೆಲೆಟ್: ಸಿರೆಯಲ್ಲಿ ಬೌದ್ಧಿಕ ಚಟುವಟಿಕೆಯ ಕುರಿತು ಒಂದು ಪ್ರಬಂಧದಲ್ಲಿ ಪ್ರಕಟಿಸಿದರು. ಅವರ ಸಂಪೂರ್ಣ ಟಿಪ್ಪಣಿಗಳ ಪುಸ್ತಕವನ್ನು ೨೦೧೧ ರಲ್ಲಿ ಪ್ರಕಟಿಸಲಾಯಿತು. ಮೂಲ ಫ್ರೆಂಚ್‌ನಲ್ಲಿ, ಬರ್ಟ್ರಾಮ್ ಯುಜೀನ್ ಶ್ವಾರ್ಜ್‌ಬಾಚ್ ಸಂಪಾದಿಸಿದ್ದಾರೆ ಮತ್ತು ಟಿಪ್ಪಣಿ ಮಾಡಿದ್ದಾರೆ.
ಸಂತೋಷದ ಕುರಿತು ಪ್ರವಚನ
ಡು ಚಾಟೆಲೆಟ್ ಅವರು ಡಿಸ್ಕೋರ್ಸ್ ಸುರ್ ಲೆ ಬೊನ್ಹೂರ್ ಎಂಬ ಮೊನೊಗ್ರಾಫ್ ಅನ್ನು ಬರೆದರು, ಸಾಮಾನ್ಯವಾಗಿ ಮತ್ತು ಮಹಿಳೆಯರಿಗೆ ವಿಶೇಷವಾದ ಸಂತೋಷದ ಸ್ವರೂಪದ ಮೇಲೆ.
ಜೇನುನೊಣಗಳ ನೀತಿಕಥೆಯ ಅನುವಾದ ಮತ್ತು ಇತರ ಕೃತಿಗಳು
ಡು ಚಾಟೆಲೆಟ್ ದ ಫೇಬಲ್ ಆಫ್ ದಿ ಬೀಸ್ ಅನ್ನು ಉಚಿತ ರೂಪಾಂತರದಲ್ಲಿ ಅನುವಾದಿಸಿದ್ದಾರೆ. ಅವರು ದೃಗ್ವಿಜ್ಞಾನ, ತರ್ಕಬದ್ಧ ಭಾಷಾಶಾಸ್ತ್ರ ಮತ್ತು ಮುಕ್ತ ಇಚ್ಛೆಯ ಸ್ವಭಾವದ ಬಗ್ಗೆ ಕೃತಿಗಳನ್ನು ಬರೆದಿದ್ದಾರೆ.
ಮಹಿಳಾ ಶಿಕ್ಷಣಕ್ಕೆ ಬೆಂಬಲ
ತನ್ನ ಮೊದಲ ಸ್ವತಂತ್ರ ಕೃತಿಯಲ್ಲಿ, ಜೇನುನೊಣಗಳ ನೀತಿಕಥೆಯ ಅವರ ಅನುವಾದದ ಮುನ್ನುಡಿಯಲ್ಲಿ, ಡು ಚಾಟೆಲೆಟ್ ಮಹಿಳಾ ಶಿಕ್ಷಣಕ್ಕಾಗಿ ಬಲವಾಗಿ ವಾದಿಸುತ್ತಾರೆ. ವಿಶೇಷವಾಗಿ ಫ್ರೆಂಚ್ ಕಾಲೇಜುಗಳಲ್ಲಿ ಯುವಕರಿಗೆ ಲಭ್ಯವಿರುವಂತೆ ಬಲವಾದ ಮಾಧ್ಯಮಿಕ ಶಿಕ್ಷಣ. ಮಹಿಳೆಯರಿಗೆ ಉತ್ತಮ ಶಿಕ್ಷಣವನ್ನು ನಿರಾಕರಿಸುವ ಮೂಲಕ ಸಮಾಜವು ಮಹಿಳೆಯರು ಕಲೆ ಮತ್ತು ವಿಜ್ಞಾನಗಳಲ್ಲಿ ಶ್ರೇಷ್ಠರಾಗುವುದನ್ನು ತಡೆಯುತ್ತದೆ ಎಂದು ಅವರು ವಾದಿಸುತ್ತಾರೆ.
ಪರಂಪರೆ
link=//upload.wikimedia.org/wikipedia/commons/thumb/1/1e/Le_Tonnelier_de_Breteuil%2C_Emilie.jpg/220px-Le_Tonnelier_de_Breteuil%2C_Emilie.jpg|right|thumb| ಮೇರಿಯಾನ್ನೆ ಲೋಯಿರ್ ಅವರ ಭಾವಚಿತ್ರ. ಮ್ಯೂಸಿ ಡೆಸ್ ಬ್ಯೂಕ್ಸ್-ಆರ್ಟ್ಸ್ ಡಿ ಬೋರ್ಡೆಕ್ಸ್ ನ್ಯೂಟನ್‌ನ ಐತಿಹಾಸಿಕ ಕೆಲಸವನ್ನು ಸಮಯೋಚಿತ, ನಿಖರ ಮತ್ತು ಒಳನೋಟವುಳ್ಳ ಫ್ರೆಂಚ್ ಭಾಷಾಂತರದಲ್ಲಿ ಹೆಚ್ಚು ಪ್ರವೇಶಿಸುವಂತೆ ಮಾಡುವಲ್ಲಿ ಡು ಚಾಟೆಲೆಟ್ ನಿರ್ಣಾಯಕ ವೈಜ್ಞಾನಿಕ ಕೊಡುಗೆಯನ್ನು ನೀಡಿದರು. ಶಕ್ತಿ ಸಂರಕ್ಷಣೆಯ ತನ್ನದೇ ಆದ ಮೂಲ ಪರಿಕಲ್ಪನೆಯಿಂದ ವರ್ಧಿಸಲಾಯಿತು.
ಅವಳ ಗೌರವಾರ್ಥವಾಗಿ ಶುಕ್ರನ ಮೇಲಿನ ಒಂದು ಮುಖ್ಯ ಬೆಲ್ಟ್ ಮೈನರ್ ಗ್ರಹ ಮತ್ತು ಕುಳಿಯನ್ನು ಹೆಸರಿಸಲಾಗಿದೆ. ಅವಳು ಮೂರು ನಾಟಕಗಳ ವಿಷಯವಾಗಿದೆ: ಕರೆನ್ ಜಕಾರಿಯಾಸ್ ಅವರಿಂದ ಲೆಗಸಿ ಆಫ್ ಲೈಟ್, ಎಮಿಲಿ: ಲಾ ಮಾರ್ಕ್ವಿಸ್ ಡು ಚ್ಯಾಟೆಲೆಟ್ ಲಾರೆನ್ ಗುಂಡರ್ಸನ್ ಮತ್ತು ''ಯುರೇನಿಯಾ ಅವರ ಲೈಫ್ ಟುನೈಟ್ ಡಿಫೆಂಡ್ಸ್. ಜಿಲ್ ಬೊನಾಗುರೊ ಅವರಿಂದ ಎಮಿಲೀ ಡು ಚಾಟೆಲೆಟ್ ಲೈಫ್''. ಕೈಜಾ ಸಾರಿಯಾಹೋ ಅವರ ಒಪೆರಾ ಎಮಿಲಿ ಅವರ ಜೀವನದ ಕೊನೆಯ ಕ್ಷಣಗಳ ಕುರಿತು ಇದೆ.
ಡು ಚಾಟೆಲೆಟ್ ಅನ್ನು ಸಾಮಾನ್ಯವಾಗಿ ಗಣಿತದ ಪ್ರತಿಮಾಶಾಸ್ತ್ರದೊಂದಿಗೆ ಭಾವಚಿತ್ರಗಳಲ್ಲಿ ಪ್ರತಿನಿಧಿಸಲಾಗುತ್ತದೆ. ಉದಾಹರಣೆಗೆ ಜೋಡಿ ವಿಭಾಜಕಗಳು ಅಥವಾ ಜ್ಯಾಮಿತೀಯ ಲೆಕ್ಕಾಚಾರಗಳ ಪುಟವನ್ನು ಹಿಡಿದಿಟ್ಟುಕೊಳ್ಳುವುದು. ಹತ್ತೊಂಬತ್ತನೇ ಶತಮಾನದ ಆರಂಭದಲ್ಲಿ, ಪ್ರಸಿದ್ಧ ಮಹಿಳೆಯರ ಫ್ರೆಂಚ್ ಕರಪತ್ರ ( ಫೆಮ್ಮೆಸ್ ಸೆಲೆಬ್ರೆಸ್ ) ಡು ಚಾಟೆಲೆಟ್‌ನ ಬಾಲ್ಯದ ಪ್ರಾಯಶಃ ಅಪೋಕ್ರಿಫಲ್ ಕಥೆಯನ್ನು ಪರಿಚಯಿಸಿತು. ಈ ಕಥೆಯ ಪ್ರಕಾರ ಒಬ್ಬ ಸೇವಕನು ಮರದ ವಿಭಜಕಗಳನ್ನು ಗೊಂಬೆಯಂತೆ ಅಲಂಕರಿಸಿ ಅವಳಿಗೆ ಗೊಂಬೆಯನ್ನು ರೂಪಿಸಿದನು. ಆದಾಗ್ಯೂ, ಡು ಚಾಟೆಲೆಟ್ ವಿಭಾಜಕಗಳನ್ನು ವಿವಸ್ತ್ರಗೊಳಿಸಿದರು ಮತ್ತು ಅವುಗಳ ಉದ್ದೇಶವನ್ನು ಗ್ರಹಿಸಿದರು, ಅವರೊಂದಿಗೆ ವೃತ್ತವನ್ನು ಮಾಡಿದರು.
೨೦೧೬ ರಿಂದ ಫ್ರೆಂಚ್ ಸೊಸೈಟಿ ಆಫ್ ಫಿಸಿಕ್ಸ್ (ಲಾ ಸೊಸೈಟಿ ಫ್ರಾಂಚೈಸ್ ಡಿ ಫಿಸಿಕ್) ಭೌತಶಾಸ್ತ್ರದಲ್ಲಿ ಶ್ರೇಷ್ಠತೆಗಾಗಿ ಭೌತಶಾಸ್ತ್ರಜ್ಞ ಅಥವಾ ಸಂಶೋಧಕರ ತಂಡಕ್ಕೆ ಎಮಿಲಿ ಡು ಚಾಟೆಲೆಟ್ ಪ್ರಶಸ್ತಿಯನ್ನು ನೀಡಿದೆ.
ಡ್ಯೂಕ್ ವಿಶ್ವವಿದ್ಯಾನಿಲಯವು ಭೌತಶಾಸ್ತ್ರದ ತತ್ತ್ವಶಾಸ್ತ್ರದಲ್ಲಿ ವಾರ್ಷಿಕ ಡು ಚಾಟೆಲೆಟ್ ಪ್ರಶಸ್ತಿಯನ್ನು ಸಹ ನೀಡುತ್ತದೆ "ಪದವಿ ವಿದ್ಯಾರ್ಥಿ ಅಥವಾ ಕಿರಿಯ ವಿದ್ವಾಂಸರಿಂದ ಭೌತಶಾಸ್ತ್ರದ ತತ್ವಶಾಸ್ತ್ರದಲ್ಲಿ ಹಿಂದೆ ಅಪ್ರಕಟಿತ ಕೆಲಸಕ್ಕಾಗಿ" ವಾರ್ಷಿಕ ಡು ಚಾಟೆಲೆಟ್ ಪ್ರಶಸ್ತಿಯನ್ನು ಸಹ ನೀಡುತ್ತದೆ.
ಚಿತ್ರಣ
ಐನ್‌ಸ್ಟೈನ್‌ನ ಬಿಗ್ ಐಡಿಯಾ ಎಂಬ ಡಾಕ್ಯುಡ್ರಾಮಾದಲ್ಲಿ ಎಮಿಲೀ ಡು ಚಾಟೆಲೆಟ್ ಅನ್ನು ನಟಿ ಹೆಲೆನ್ ಡಿ ಫೌಗೆರೋಲ್ಸ್ ಚಿತ್ರಿಸಿದ್ದಾರೆ.
ಕೃತಿಗಳು
ವೈಜ್ಞಾನಿಕ
ಇತರೆ
ಮಲಾವಿ
ಮಲವಿ ಗಣರಾಜ್ಯ ; ಚಿಚೇವಾ  ಆಫ್ರಿಕಾದ ಆಗ್ನೇಯ ದಿಕ್ಕಿನಲ್ಲಿ ಭೂಮಿಯಿಂದ ಸುತ್ತುವರಿಯಲ್ಪಟ್ಟಿರುವ ಒಂದು ರಾಷ್ಟ್ರ. ಅದನ್ನು ಮೊದಲು ನ್ಯಾಸಾಲ್ಯಾಂಡ್ ಎಂದು ಕರೆಯುತ್ತದ್ದರು. ಅದು ವಾಯುವ್ಯದಲ್ಲಿ ಜಾಂಬಿಯಾ, ಈಶಾನ್ಯದಲ್ಲಿ ತಾಂಜಾನಿಯಾ, ಮತ್ತು ಪೂರ್ವ, ದಕ್ಷಿಣ ಹಾಗೂ ಪಶ್ಚಿಮದಲ್ಲಿ ಮೊಜಾಂಬಿಕ್ ಗಡಿ ಪ್ರದೇಶಗಳನ್ನು ಹೊಂದಿದೆ. ಮಲವಿ ಸರೋವರದಿಂದ ಈ ದೇಶವು ತಾಂಜಾನಿಯಾ ಹಾಗೂ ಮೊಜಾಂಬಿಕ್ ನಿಂದ ಬೇರ್ಪಡಿಸಲ್ಪಟ್ಟಿದೆ. ಅಂದಾಜು 13,900,೦೦೦ ಗಿಂತಲೂ 118000 km²ಹೆಚ್ಚಿನ ಜನಸಂಖ್ಯೆಯನ್ನು ಹೊಂದಿದೆ. ಬ್ಲಾಂಟೈರ್ ಇದರ ಅತ್ಯಂತ ದೊಡ್ಡ ನಗರ. ಲಿಲೊಗ್ವೆ ಇದರ ರಾಜಧಾನಿ. ಆ ಪ್ರದೇಶದಲ್ಲಿ ನೆಲೆಸಿರುವ ನ್ಯಾಂಜಾ ಜನಗಳ ಪುರಾತನ ಹೆಸರಾದ ಮರಾವಿಯಿಂದ ಮಲವಿ ಎಂಬ ಹೆಸರು ಬಂದಿದೆ.
ಮಲವಿಯು 10ನೇ ಶತಮಾನದ ಅವಧಿಯಲ್ಲಿ ಮೊದಲು ಸ್ಥಾಪಿಸಲ್ಪಟ್ಟಿತು ಹಾಗೂ 1891ರ ವರೆಗೂ ದೇಶೀಯ ನಿವಾಸಿಗಳ ಆಡಳಿತದಲ್ಲಿತ್ತು, ನಂತರ 1964ರ ವರೆಗೂ ಆ ದೇಶವನ್ನು ಆಳಿದ ಬ್ರಿಟಿಷರು ಅದನ್ನು ತಮ್ಮ ವಸಾಹತುವಾಗಿ ಮಾಡಿಕೊಂಡಿದ್ದರು. ಸ್ವಾತಂತ್ರ್ಯ ಗಳಿಸಿದ ನಂತರ ಅದು ಹೇಸ್ಟಿಂಗ್ಸ್ ಬಂಡ ರ ಅಧ್ಯಕ್ಷತೆಯಲ್ಲಿ ಏಕೈಕ ಪಕ್ಷದ ರಾಜ್ಯವಾಗಿ ಆಡಳಿತದಲ್ಲಿತ್ತು, 1994ರ ವರೆಗೂ ರಾಷ್ಟ್ರಪತಿಗಳಾಗಿ ಉಳಿದ ಅವರನ್ನು ನಂತರ, ಅಧಿಕಾರದಿಂದ ಉಚ್ಛಾಟಿಸಲಾಯಿತು. 2004ರಲ್ಲಿ ಚುನಾಯಿಸಲ್ಪಟ್ಟ ಬಿಂಗು ಮುತಾರಿಕ ಈಗ ಸದ್ಯದ ರಾಷ್ಟ್ರಪತಿಗಳು. ಮಲವಿಯು ಬಹು ಪಕ್ಷೀಯಸರ್ಕಾರದ ಒಂದು ಗಣರಾಜ್ಯವನ್ನು ಹೊಂದಿದೆ. ಮಲವಿಯು ಭೂ ಸೇನೆ, ನೌಕಾ ಸೈನ್ಯ ಹಾಗೂ ವಾಯು ದಳ ಗಳನ್ನು ಒಳಗೊಂಡಿರುವ ಒಂದು ಚಿಕ್ಕ ಸೇನಾಪಡೆಯನ್ನು ಹೊಂದಿದೆ. ಮಲವಿಯ ವಿದೇಶಾಂಗ ರಾಜನೀತಿಯುಪಾಶ್ಚಿಮಾತ್ಯದ ಪರವಾಗಿದೆ ಹಾಗೂ ಅತ್ಯಂತ ಹೆಚ್ಚಿನ ರಾಷ್ಟ್ರಗಳ ಜೊತೆ ನಿಶ್ಚಿತ ರಾಯಭಾರ ಸಂಬಂಧ ಹೊಂದಿದ್ದು, ಅನೇಕ ಅಂತರಾಷ್ಟ್ರೀಯ ಸಂಸ್ಥೆಗಳಲ್ಲಿ ಭಾಗವಹಿಸುತ್ತಿದೆ.
ಮಲವಿಯು ಪ್ರಪಂಚದ ಅತ್ಯಂತ ಕಡಿಮೆ ಅಭಿವೃದ್ಧಿಯಾದ ಹಾಗೂ ಅತ್ಯಂತ ಹೆಚ್ಚು ಜನಸಾಂದ್ರತೆಯುಳ್ಳ ದೇಶಗಳಲ್ಲಿ ಒಂದು. ಗ್ರಾಮೀಣ ಜನಸಂಖ್ಯೆ ಹೆಚ್ಚಾಗಿರುವ ಇಲ್ಲಿ, ಹಣಕಾಸಿನ ವ್ಯವಸ್ಥೆ ಬಹಳಷ್ಟು ಕೃಷಿಯನ್ನೇ ಅತ್ಯಧಿಕವಾಗಿ ಆಧರಿಸಿದೆ. 2000 ದಿಂದೀಚೆಗೆ ಈ ನೆರವು (ಮತ್ತು ನೀಡಿದ ಸಹಾಯ) ಕಡಿಮೆಯಾಗಿದ್ದಾಗ್ಯೂ, ಮಲವಿ ಸರ್ಕಾರವು ತನ್ನ ಅಭಿವೃದ್ಧಿಯ ಅವಶ್ಯಕತೆಗಳನ್ನು ಸರಿದೂಗಿಸಲು ಹೆಚ್ಚಾಗಿ ಹೊರ ದೇಶದ ಬೆಂಬಲವನ್ನೇ ಅವಲಂಬಿಸಿರುತ್ತದೆ. ಆರ್ಥಿಕ ಬೆಳವಣಿಗೆಯಲ್ಲಿ, ಶಿಕ್ಷಣ ಸುಧಾರಣೆ, ಆರೋಗ್ಯ ರಕ್ಷಣೆ ಹಾಗೂ ಪರಿಸರ ಸಂರಕ್ಷಣೆಯಲ್ಲಿ ಮಲವಿ ಸರ್ಕಾರವು ಪೈಪೋಟಿಯನ್ನು ಎದುರಿಸುತ್ತಾ ಆರ್ಥಿಕವಾಗಿ ಸ್ವತಂತ್ರವಾಗಲು ಪ್ರಯತ್ನಿಸುತ್ತಿದೆ. ಈ ವಿಷಯಗಳ ಮೇಲೆ ಕೇಂದ್ರಿಕರಿಸಿ 2005 ರಿಂದೀಚೆಗೆ ಅನೇಕ ಕಾರ್ಯಕ್ರಮಗಳಲ್ಲಿ ಮುನ್ನಡೆದಿದೆ, ಹಾಗೂ 2007 ಮತ್ತು 2008 ರಲ್ಲಿ ಕಂಡಂತೆ ಆರ್ಥಿಕ ಬೆಳವಣಿಗೆ, ಶಿಕ್ಷಣ ಹಾಗೂ ಆರೋಗ್ಯ ರಕ್ಷಣೆಯಲ್ಲಿ ಅಭಿವೃದ್ಧಿ ಸಹಿತ, ರಾಷ್ಟ್ರದ ದೃಷ್ಟಿಕೋನವು ಪ್ರಗತಿಯನ್ನು ಕಾಣುತ್ತಿದೆ.
ಮಲವಿಯು ಕಡಿಮೆ ಆಯುಃ ಪ್ರಮಾಣ ಮತ್ತು ಹೆಚ್ಚಿನ ಶಿಶು ಮರಣವನ್ನು ಹೊಂದಿದೆ. ಹೆಚ್ ಐ ವಿ / ಏಡ್ಸ್ ನ ಒಂದು ದೊಡ್ಡ ಪ್ರಭುತ್ವವೇ ಇಲ್ಲಿದೆ, ಇದು ಸರ್ಕಾರಿ ವೆಚ್ಚ ಮತ್ತು ಕಾರ್ಮಿಕ ದುಡಿಮೆಯನ್ನು ನುಂಗಿ ಹಾಕುತ್ತಿದೆ, ಹಾಗೂ 2010ರ ವೇಳೆಗೆ ಒಟ್ಟಾರೆ ದೇಶದ ಉತ್ಪನ್ನ ದರದ(ಜಿ ಡಿ ಪಿ) ಮೇಲೆ ಒಂದು ಪ್ರಮುಖ ಪ್ರಭಾವವನ್ನು ಹೊಂದಬಹುದೆಂದು ನಿರೀಕ್ಷಿಸಲಾಗಿದೆ. ಅನೇಕ ಭಾಷೆಗಳನ್ನು ಮಾತನಾಡುವ ಹಾಗೂ ಧಾರ್ಮಿಕ ನಂಬಿಕೆಗಳ ಸಹಿತ, ಮೂಲ ನಿವಾಸಿಗಳು, ಏಷಿಯನ್ನರು ಮತ್ತು ಯೂರೋಪಿಯನ್ನರಂತಹ ಹಲವು ಬಗೆಯ ವೈವಿಧ್ಯ ಜನ ಸಂಖ್ಯೆಯಿದೆ. ಈ ಹಿಂದೆ ಗುಡ್ಡಗಾಡು ಜನರ ಗುಂಪು ಘರ್ಷಣೆ ಇದ್ದಾಗ್ಯೂ, 2008 ರಿಂದ ಅದು ಗಣನೀಯವಾಗಿ ಕಡಿಮೆಯಾಗಿದೆ ಮತ್ತು ಮಲಾವಿಯನ್ ರಾಷ್ಟ್ರೀಯತೆಯ ಕಲ್ಪನೆಯು ರೂಪಗೊಳ್ಳುತ್ತಿದೆ. ಕ್ರೀಡೆಗಳು, ಕಲೆ, ನೃತ್ಯ ಮತ್ತು ಸಂಗೀತ ವನ್ನೊಳಗೊಂಡಂತೆ, ಮಲವಿಯು ದೇಶೀಯ ಹಾಗೂ ವಸಾಹತು ವಿಷಯಾಂಶಗಳ ಒಟ್ಟಾರೆ ಒಂದು ಸಂಸ್ಕೃತಿಯನ್ನು ಹೊಂದಿದೆ.
ಇತಿಹಾಸ
10 ನೇ ಶತಮಾನದ ಸುತ್ತಮುತ್ತ ಉತ್ತರದಿಂದ ಬಂಟುಗಳು ಗುಂಪು ಗುಂಪಾಗಿ ವಲಸೆ ಬರುವುದಕ್ಕಿಂತ ಮೊದಲು ಬೇಟೆಗಾರರ ಗುಂಪಿನ ಅತಿ ಚಿಕ್ಕ ಜನಸಂಖ್ಯೆಯನ್ನು ಈಗ ಮಲವಿ ಎಂದು ಕರೆಯಲ್ಪಡುವ ಆಫ್ರಿಕಾದ ಪ್ರದೇಶವು ಹೊಂದಿತ್ತು. ಅತ್ಯಂತ ಹೆಚ್ಚು ಬಂಟುಗಳು ದಕ್ಷಿಣ ದಿಕ್ಕಿನಲ್ಲೇ ಮುಂದುವರಿದರೂ, ಕೆಲವರು ಶಾಶ್ವತವಾಗಿ ಅಲ್ಲಿಯೇ ನೆಲೆಸಿದರು ಹಾಗೂ ಸಾಮಾನ್ಯ ಮನೆತನ ಆಧರಿಸಿದ ಬುಡಕಟ್ಟು ಜನಾಂಗವನ್ನು ಸ್ಥಾಪಿಸಿದರು. 1500 ಎ.ಡಿ ಯಲ್ಲಿ ಬುಡಕಟ್ಟಿನವರು ಒಂದು ರಾಜ್ಯವನ್ನು ನೆಲೆಗೊಳಿಸಿದರು, ಅದು ಈಗ ನಖೋಡಕೊಟ ಎನ್ನುವ ಉತ್ತರದಿಂದ ಜಂಬೇಜಿ ನದಿಯವರೆಗೆ ಹಾಗೂ ಮಲವಿ ಸರೋವರದಿಂದ ಈಗ ಜಾಂಬಿಯಾ ಎನ್ನುವ ಲುಆಂಗ್ವ ನದಿಯವರೆಗೂ ತಲುಪಿತು.
1600 ರ ನಂತರ, ಒಬ್ಬ ದೇಶೀಯ ರಾಜನ ಆಳ್ವಿಕೆಯಲ್ಲಿ ಆ ಪ್ರದೇಶವು ಸುಮಾರು ಒಂದುಗೂಡಿದ ಕೂಡಲೆ, ಮೂಲ ನಿವಾಸಿ ಬುಡಕಟ್ಟಿನವರು, ಪೋರ್ಚುಗೀಸ್ ವ್ಯಾಪಾರಗಾರರು ಮತ್ತು ಸೇನಾಪಡೆ ಸದಸ್ಯರ ಜೊತೆ ವ್ಯಾಪಾರ ಮಾಡಲು ಮತ್ತು ಮೈತ್ರಿ ಬೆಳೆಸಲು ವಿಚಾರಮಾಡಿ ಪ್ರಾರಂಭಿಸಿದರು. 1700 ರ ಸುಮಾರಿಗೆ, ಆದಾಗ್ಯೂ, ರಾಷ್ಟ್ರವು ಅನೇಕ ವೈಯಕ್ತಿಕ ಪಂಗಡಗಳ ಬುಡಕಟ್ಟಿನವರ ಹಿಡಿತದಲ್ಲಿರುವ ಪ್ರದೇಶಗಳಾಗಿ ಒಡೆಯಲ್ಪಟ್ಟವು, ಇದನ್ನು ಪೋರ್ಚುಗೀಸರು ತಮ್ಮ ಮಾಹಿತಿ ಸಂಗ್ರಹಗಳಲ್ಲಿ ಬರೆದಿದ್ದಾರೆ.
ಡೇವಿಡ್ ಲಿವಿಂಗ್ ಸ್ಟೋನ್ 1859 ರಲ್ಲಿ ಮಲವಿ ಸರೋವರವನ್ನು (ಆಗ ನ್ಯಾಸಾ ಸರೋವರ) ತಲುಪಿದನು, ಹಾಗೂ ಮಲವಿಯು ಬ್ರಿಟೀಷರ ಆಳ್ವಿಕೆಯಲ್ಲಿ ಮೂಲತಃ ನ್ಯಾಸಾ ಪ್ರದೇಶವೆಂದು ಹೆಸರಾಗಿತ್ತು. ಆಫ್ರಿಕಾದಲ್ಲಿ ವಸಾಹತು ಅಧಿಕಾರದ "ಥಿನ್ ವೈಟ್ ಲೈನ್" ಎಂದು ಕೆಲವು ವೇಳೆ ಕರೆಯಲ್ಪಡುವ ಒಂದು ಉತ್ತಮ ಉದಾಹರಣೆಯಲ್ಲಿ, 1891 ರಲ್ಲಿ ನ್ಯಾಸಾ ಪ್ರದೇಶದ ವಸಾಹತು ಸರ್ಕಾರವು ಸ್ಥಾಪಿಸಲ್ಪಟ್ಟಿತು. ಅಧಿಕಾರಿಗಳಿಗೆ ವಾರ್ಷಿಕ ಆಯವ್ಯಯಕ್ಕಾಗಿ 10,000 ಪೌಂಡುಗಳು ಕೊಡಲ್ಪಟ್ಟಿತು, ಇದು ಹತ್ತು ಯೂರೋಪಿಯನ್ ನಾಗರಿಕರು, ಇಬ್ಬರು ಸೇನಾ ಪಡೆಯ ಅಧಿಕಾರಿಗಳು, ಎಪ್ಪತ್ತು ಪಂಜಾಬಿಸಿಖ್ಖರು ಹಾಗೂ ಎಂಬತ್ತೈದು ಜಾಂಜಿಬಾರಿನ ಕೂಲಿಯಾಳುಗಳನ್ನು ಕೆಲಸಕ್ಕೆ ಸೇರಿಸಿ ಕೊಳ್ಳಲು ಸಾಕಾಗುತ್ತಿತ್ತು. ಈ ಕೆಲವು ಕೆಲಸಗಾರರು ನಂತರ ಆಡಳಿತ ನಡೆಸಲು ಹಾಗೂ ಒಂದರಿಂದ ಎರಡು ಮಿಲಿಯನ್ ಜನಗಳ, 94,000 ಚದುರ ಕಿಲೋ ಮೀಟರ್ ನಡುವಿನ ಒಂದು ಪ್ರದೇಶವನ್ನು ರಕ್ಷಣೆ ಮಾಡಲು ನಿರೀಕ್ಷಿಸಲಾಗಿತ್ತು.
ಬ್ರಿಟಿಷ್ ಸರ್ಕಾರಕ್ಕೆ ಸ್ಥಳೀಯ ಹಿತಾಸಕ್ತಿಗಳನ್ನು ಉತ್ತೇಜಿಸಲು ನ್ಯಾಸಾ ಪ್ರದೇಶದ ಆಫ್ರಿಕನ್ನರಿಂದ 1944 ರಲ್ಲಿ, ನ್ಯಾಸಾಲ್ಯಾಂಡ್ ಆಫ್ರಿಕನ್ ಕಾಂಗ್ರೆಸ್(ಎನ್ ಎ ಸಿ) ಸ್ಥಾಪಿಸಲ್ಪಟ್ಟಿತು 1953 ರರಲ್ಲಿ, ಸೆಟ್ರಲ್ ಆಫ್ರಿಕನ್ ಫೆಡರೇಶನ್(ಸಿ ಎ ಎಫ್) ಎಂದು ಕರೆಯಲ್ಪಡುತ್ತಿದ್ದ, ಉತ್ತರ ಮತ್ತು ದಕ್ಷಿಣ ರೊಡೇಶಿಯಾ ಜೊತೆ ನ್ಯಾಸಾ ಪ್ರದೇಶವನ್ನು ಬ್ರಿಟನ್ ಅನೇಕ ರಾಜಕೀಯ ಕಾರಣಗಳಿಗಾಗಿ ಸೇರಿಸಿತು. ಈ ಜೋಡಣೆಯು ಆಫ್ರಿಕನ್ ರಾಷ್ಟ್ರೀಯವಾದಿಗಳ ವಿರೋಧವನ್ನು ಕೆರಳಿಸಿತು ಹಾಗೂ ಎನ್ ಎ ಸಿ ಜನಪ್ರಿಯ ಬೆಂಬಲವನ್ನು ಗಳಿಸಿತು. ಘಾನಾದಲ್ಲಿ ಕೆಲಸ ಮಾಡುತ್ತಿದ್ದ ಯೂರೋಪಿನಲ್ಲಿ ತರಬೇತಿ ಪಡೆದ ವೈದ್ಯ ಡಾ. ಹೇಸ್ಟಿಂಗ್ಸ್ ಕಮುಜು ಬಂಡ, ಸಿ ಎ ಎಫ್ ನ ಒಬ್ಬ ಪ್ರಭಾವಶಾಲಿ ವಿರೋಧಿಯಾಗಿದ್ದನು, ರಾಷ್ಟ್ರೀಯ ಧ್ಯೇಯಕ್ಕೆ ಸಹಾಯ ಮಾಡಲು 1958 ರಲ್ಲಿ ಅವನು ನ್ಯಾಸಾ ಪ್ರದೇಶಕ್ಕೆ ಹಿಂತಿರುಗಲು ಒತ್ತಾಯಿಸಲ್ಪಟ್ಟನು. ಬಂಡ ಎನ್ ಎ ಸಿ ಯ ಅಧ್ಯಕ್ಷನಾಗಿ ಚುನಾಯಿಸಲ್ಪಟ್ಟನು ಹಾಗೂ ಅವನು 1959 ರಲ್ಲಿ ವಸಾಹತು ಅಧಿಕಾರಿಗಳಿಂದ ಕಾರಾಗೃಹಕ್ಕೆ ಕಳುಹಿಸುವ ಮೊದಲು ರಾಷ್ಟ್ರೀಯ ಮನೋಭಾವವನ್ನು ಸಜ್ಜು ಗೊಳಿಸಲು ಕೆಲಸ ಮಾಡಿದನು. ಅವನು 1960 ರಲ್ಲಿ ಬಿಡುಗಡೆ ಮಾಡಲ್ಪಟ್ಟನು ಮತ್ತು ಕಾಲೋನಿಯ ಶಾಸನ ಸಭೆಯ ಸಮಾಲೋಚನೆಯಲ್ಲಿ ಆಫ್ರಿಕನ್ನರಿಗೆ ಬಹುಮತ ಕೊಡಿಸುವಂತಹ ಒಂದು ಉಪವಾಕ್ಯ ಸಹಿತ, ನ್ಯಾಸಾ ಪ್ರದೇಶಕ್ಕೆ ಹೊಸ ಸಂವಿಧಾನದ ಕರಡು ಪ್ರತಿಯನ್ನು ತಯಾರಿಸಲು ಸಹಾಯ ಮಾಡುವಂತೆ ಕೇಳಿಕೊಳ್ಳಲ್ಪಟ್ಟನು.
1961 ರಲ್ಲಿ ಬಂಡನ ಮಲವಿ ಕಾಂಗ್ರೆಸ್ ಪಾರ್ಟಿ(ಎಮ್ ಸಿ ಪಿ) ಶಾಸನ ಸಭೆಯಲ್ಲಿ ಬಹುಮತ ಗಳಿಸಿತು ಹಾಗೂ 1963 ರಲ್ಲಿ ಬಂಡ ಪ್ರಧಾನ ಮಂತ್ರಿಯಾಗಿ ಚುನಾಯಿಸಲ್ಪಟ್ಟನು. 1963 ರರಲ್ಲಿ ರಾಜ್ಯಗಳ ಒಕ್ಕೂಟ ಸಭೆಯು ವಿಸರ್ಜಿಸಲ್ಪಟ್ಟಿತು, ಹಾಗೂ ಜುಲೈ 6, 1964 ರಂದು, ಬ್ರಿಟೀಷರಿಂದ ನ್ಯಾಸಾ ಪ್ರದೇಶವು ಸ್ವತಂತ್ರವಾಗಿ ಮಲವಿ ಎಂಬ ಹೆಸರನ್ನು ಪಡೆಯಿತು. ಹೊಸ ಸಂವಿಧಾನದಡಿಯಲ್ಲಿ, ಎಮ್ ಸಿ ಪಿ ಆಳ್ವಿಕೆಯ ಮಲವಿಯು ಏಕೈಕ ಪಕ್ಷದ ರಾಜ್ಯವಾಯಿತು. 1970 ರಲ್ಲಿ ಬಂಡ ಸ್ವತಃ ಅಜೀವ ರಾಷ್ಟ್ರಪತಿಯೆಂದು ಘೋಷಿಸಿಕೊಂಡನು. ಸುಮಾರು 30 ವರ್ಷಗಳ ತನಕ ಬಂಡ ತನ್ನ ಪಕ್ಷಕ್ಕೆ ಎಲ್ಲಾ ವಿರೋಧವನ್ನು ನಿಗ್ರಹಿಸಿ, ಮತ್ತು ತನಗೆ ಯಾವುದೇ ವೈಯಕ್ತಿಕ ಅಡ್ಡಿಯಿಲ್ಲವೆಂದು ಭರವಸೆಗೊಳಿಸಿ ಸ್ಥಿರವಾಗಿ ಆಳಿದನು.
ತನ್ನ ರಾಜಕೀಯ ಕ್ರೂರ ನಡತೆಯಿದ್ದಾಗ್ಯೂ ಒಂದು ಬಡ, ಭೂಮಿಯಿಂದ ಸುತ್ತುವರಿಯಲ್ಪಟ್ಟಿರುವ, ಹೆಚ್ಚು ಜನಸಾಂದ್ರತೆಯ, ಖನಿಜ-ಕೊರತೆಯ ರಾಷ್ಟ್ರ ಹೇಗೆ ಕೃಷಿ ಹಾಗೂ ಕೈಗಾರಿಕೆಗಳೆರಡರಲ್ಲೂ ಪ್ರಗತಿಯನ್ನು ಸಾಧಿಸ ಬಹುದು ಎಂಬುದಕ್ಕೆ ಬಂಡ ರಾಷ್ಟ್ರಾಧ್ಯಕ್ಷನಾದಾಗ ಮಲವಿಯ ಆರ್ಥಿಕ ವ್ಯವಸ್ಥೆಯು ಆಗಾಗ್ಗೆ ಉದಾಹರಿಸಲ್ಪಡುತ್ತಿತ್ತು. ಅಧಿಕಾರದಲ್ಲಿರುವಾಗ, ಹಾಗೂ ದೇಶದ ಮೇಲೆ ತನ್ನ ಹಿಡಿತವನ್ನು ಉಪಯೋಗಿಸಿ, ಬಂಡ ಒಂದು ವ್ಯಾಪಾರದ ಸಾಮ್ರಾಜ್ಯವನ್ನೇ ಕಟ್ಟಿದನು. ಅದು ಕೊನೆಗೆ ದೇಶದ ಜಿ ಡಿ ಪಿ ಯ ಮೂರನೆಯ-ಒಂದು ಭಾಗವನ್ನು ಉತ್ಪಾದಿಸಿ, ಸಂಬಳ-ಪಡೆಯುವವರ ನೌಕರ ಪಡೆಯ ಶೇಕಡ 10 ರಷ್ಟನ್ನು ಕೆಲಸಕ್ಕಿಟ್ಟುಕೊಂಡನು.
ಹೆಚ್ಚಾದ ರಾಜಕೀಯ ಸ್ವಾತಂತ್ರ್ಯದ ಒತ್ತಾಯದಿಂದ, 1993 ರಲ್ಲಿ, ಬಂಡ ಪ್ರಜಾಭಿಪ್ರಾಯ ಸಂಗ್ರಹಕ್ಕೆ ಒಪ್ಪಿದನು, ಅದರಲ್ಲಿ ಜನತೆಯು ಬಹು ಪಕ್ಷೀಯ ಪ್ರಜಾಪ್ರಭುತ್ವವನ್ನು ಚುನಾಯಿಸಿದರು. 1993 ರ ಕೊನೆಯಲ್ಲಿ ನಡೆದ ಚುನಾವಣೆಗಳನ್ನು ಅನುಸರಿಸಿ, ಒಂದು ರಾಷ್ಟ್ರಾಧ್ಯಕ್ಷರ ಸಮಿತಿಯು ಪ್ರಾರಂಭಿಸಲ್ಪಟ್ಟಿತು. ಅಜೀವ ರಾಷ್ಟ್ರಪತಿ ಪದವಿಯನ್ನು ರದ್ದು ಪಡಿಸಲಾಯಿತು ಹಾಗೂ ಎಮ್ ಸಿ ಪಿ ಯ ಆಳ್ವಿಕೆಯನ್ನು ಪರಿಣಾಮಕಾರಿಯಾಗಿ ಕೊನೆಗೊಳಿಸಿ, ಒಂದು ಹೊಸ ಸಂವಿಧಾನವನ್ನು ಅದರ ಸ್ಥಾನದಲ್ಲಿ ಜಾರಿಗೊಳಿಸಲಾಯಿತು. 1994 ರಲ್ಲಿ ಮಲವಿಯಲ್ಲಿ ಮೊದಲನೆಯ ಬಹು-ಪಕ್ಷೀಯ ಚುನಾವಣೆಗಳು ನಡೆದು, ಬಕಲಿ ಮುಲುಜಿ ರಾಷ್ಟ್ರಾಧ್ಯಕ್ಷನಾದನು. 2004 ರಲ್ಲಿ ಡಾ. ಬಿಂಗು ವ ಮುಥಾರಿಕ ಚುನಾಯಿಸಲ್ಪಡುವವರೆಗೂ, ಮುಲುಜಿ ರಾಷ್ಟ್ರಪತಿಯಾಗಿದ್ದನು. ರಾಜಕೀಯ ಸನ್ನಿವೇಶವು 2009 ರಂತೆ "ಸ್ಪರ್ಧಾತ್ಮಕವೆಂದು" ವರ್ಣಿಸಲ್ಪಟ್ಟಿದ್ದರೂ, ಮಲವಿಯಲ್ಲಿ ಬಹು ಪಕ್ಷೀಯ ವ್ಯವಸ್ಥೆಯು ಇನ್ನೂ ಜಾರಿಯಲ್ಲಿದೆ. ಮೇ 2009 ರಲ್ಲಿ, ಮಲವಿಯಲ್ಲಿ ನಾಲ್ಕನೆಯ ಬಾರಿಗೆ ಬಹು ಪಕ್ಷೀಯ ಸಂಸತ್ತಿನ ಹಾಗೂ ರಾಷ್ಟ್ರಪತಿಗಳ ಚುನಾವಣೆಗಳು ನಡೆಸಲ್ಪಟ್ಟವು. ತನ್ನ ವಿರೋಧಿಯಿಂದ ಚುನಾವಣಾ ಮೋಸದ ಆರೋಪಗಳನ್ನೆದುರಿಸಿದ ರಾಷ್ಟ್ರಪತಿ ಬಿಂಗು ವ ಮುಥಾರಿಕನು ಯಶಸ್ವಿಯಾಗಿ ಪುನಃ ಆರಿಸಲ್ಪಟ್ಟನು.
ರಾಜಕಾರಣ
ರಾಷ್ಟ್ರಪತಿ ಬಿಂಗು ವ ಮುಥಾರಿಕನ ಮುಖಂಡತ್ವದಲ್ಲಿ ಸಧ್ಯ ಈಗ, ಮಲವಿಯು ಬಹು ಪಕ್ಷೀಯ ಸರ್ಕಾರದ ಒಂದು ಗಣರಾಜ್ಯ. ಈಗ ಹಾಲಿ ಇರುವ ಸಂವಿಧಾನವು ಮೇ 18, 1995 ರಂದು ಜಾರಿಗೆ ಬಂದಿತು. ಸರ್ಕಾರವು ಕಾರ್ಯಾಂಗ, ಶಾಸಕಾಂಗ ಮತ್ತು ನ್ಯಾಯಾಂಗ ಶಾಖೆಗಳನ್ನು ಒಳಗೊಂಡಿದೆ. ಕಾರ್ಯಾಂಗದಲ್ಲಿ ರಾಜ್ಯದ ನಾಯಕ ಹಾಗೂ ಸರ್ಕಾರದ ಮುಖ್ಯಸ್ಥನೆರಡೂ ರಾಷ್ಟ್ರಪತಿಗಳೆ ಆಗಿರುತ್ತಾರೆ, ಒಂದನೆಯ ಮತ್ತು ಎರಡನೆಯ ಉಪ ರಾಷ್ಟ್ರಪತಿಗಳು ಹಾಗೂ ಒಂದು ಸಚಿವ ಸಂಪುಟವನ್ನು ಒಳಗೊಂಡಿರುತ್ತದೆ. ರಾಷ್ಟ್ರಪತಿಗಳು ಪ್ರತಿ ಐದು ವರ್ಷಕ್ಕೊಮ್ಮೆ ಚುನಾಯಿಸಲ್ಪಡುತ್ತಾರೆ ಹಾಗೂ ಅವರ ಜೊತೆಯೇ ಉಪ ರಾಷ್ಟ್ರಪತಿಯೂ ಆರಿಸಲ್ಪಡುತ್ತಾರೆ. ರಾಷ್ಟ್ರಪತಿಗಳು ಆರಿಸುವುದಾದರೆ, ಎರಡನೆಯ ಉಪ ರಾಷ್ಟ್ರಪತಿಯನ್ನು ಅವರು ಬೇರೆ ಪಕ್ಷದವರಾಗಿದ್ದಾಗ್ಯೂ, ನೇಮಿಸಲ್ಪಡಬಹುದು. ರಾಷ್ಟ್ರಪತಿಗಳು ಮಂತ್ರಿ ಮಂಡಲದ ಸದಸ್ಯರನ್ನು ಶಾಸಕಾಂಗದ ಒಳಗಡೆ ಅಥವಾ ಹೊರಗಡೆಯಿಂದಲಾದರೂ ನೇಮಿಸುತ್ತಾರೆ.
ಶಾಸಕಾಂಗವು ಪ್ರತಿ ಐದು ವರ್ಷಕ್ಕೊಮ್ಮೆ ಚುನಾಯಿಸಲ್ಪಡುವ 193 ಸದಸ್ಯರ ಏಕಸದನದ ಒಂದು ರಾಷ್ಟ್ರೀಯ ಸಭೆಯನ್ನು ಹೊಂದಿರುತ್ತದೆ, ಹಾಗೂ ಮಲವಿಯ ಸಂವಿಧಾನದಲ್ಲಿ 80 ಸದಸ್ಯರ ಸೆನೆಟ್ ಗೆ ಅವಕಾಶವಿದ್ದರೂ, ಅದು ಹಾಗೇನು ಆಚರಣೆಯಲ್ಲಿಲ್ಲ. ಒಂದು ವೇಳೆ ರಚಿಸಲ್ಪಟ್ಟರೆ, ಸೆನೆಟ್, ಪರಂಪರೆಯ ಮುಖಂಡರಿಗೆ ಹಾಗೂ ವಿವಿಧ ಭೌಗೋಳಿಕ ಜಿಲ್ಲೆಗಳೂ ಅಲ್ಲದೆ ವಿಕಲಾಂಗರೂ, ಯುವಕರು ಹಾಗೂ ಮಹಿಳೆಯರೂ ಸೇರಿದಂತೆ ವಿಶೇಷ ಹಿತಾಸಕ್ತಿಯ ತಂಡಗಳಿಗೆ ಪ್ರಾತಿನಿಧ್ಯವನ್ನು ಒದಗಿಸುವುದು. ಸ್ವತಂತ್ರವಾದ ನ್ಯಾಯಾಂಗ ಶಾಖೆಯು ಇಂಗ್ಲೀಷ್ ಮಾದರಿಯನ್ನು ಆಧರಿಸಿದೆ ಮತ್ತು ಒಂದು ಸಂವಿಧಾನಾತ್ಮಕ ನ್ಯಾಯಾಲಯ, ಒಂದು ಉಚ್ಚ ನ್ಯಾಯಾಲಯ, ಅಪೀಲು ಹೋಗುವ ಒಂದು ಉಚ್ಚತಮ ನ್ಯಾಯಾಲಯ ಹಾಗೂ ಅಧೀನ ಮ್ಯಾಜಿಸ್ಟ್ರೇಟ್ ನ್ಯಾಯಾಲಯಗಳನ್ನು ಹೊಂದಿದೆ. ಈಗ ಸಧ್ಯ ಒಂಬತ್ತು ರಾಜಕೀಯ ಪಕ್ಷಗಳಿವೆ, ಡೆಮಾಕ್ರೆಟಿಕ್ ಪ್ರೋಗ್ರಸಿವ್ ಪಾರ್ಟಿಯು ಆಡಳಿತ ಪಕ್ಷವಾಗಿ ಕಾರ್ಯನಿರ್ವಹಿಸುತ್ತಿದೆ ಮತ್ತು ಮಲವಿ ಕಾಂಗ್ರೆಸ್ ಪಾರ್ಟಿ ಹಾಗೂ ಯುನೈಟೆಡ್ ಡೆಮಾಕ್ರೆಟಿಕ್ ಫ್ರಂಟ್, ರಾಷ್ಟ್ರೀಯ ಸಭೆಯಲ್ಲಿ ಮುಖ್ಯ ವಿರೋಧ ಪಕ್ಷಗಳಾಗಿ ಕೆಲಸ ಮಾಡುತ್ತಿವೆ. 18 ವರ್ಷ ವಯಸ್ಸಿಗೆ ಸಾರ್ವತ್ರಿಕ ಮತಾಧಿಕಾರವಿರುತ್ತದೆ, 2007/2008 ಕ್ಕೆ ಕೇಂದ್ರ ಸರ್ಕಾರದ ಆಯವ್ಯಯವು 1.24 ಬಿಲಿಯನ್ ಡಾಲರುಗಳಾಗಿದೆ.
ಆಡಳಿತಾತ್ಮಕ ವಲಯಗಳು
thumb|160px|right|ಮಲವಿಯ ಜಿಲ್ಲೆಗಳು, ಜೊತೆಗೆ ರಾಜಧಾನಿ ಲಿಲೊಂಗ್ವೆಯನ್ನು ಕೆಂಪು ಬಣ್ಣದಲ್ಲಿ ಗುರುತಿಸಲಾಗಿದೆ.
ಮಲವಿಯು ಮೂರು ವಲಯಗಳಲ್ಲಿ 28 ಜಿಲ್ಲೆಗಳಾಗಿ ವಿಭಾಗಿಸಲ್ಪಟ್ಟಿದೆ:
ವಿದೇಶಾಂಗ ಸಂಬಂಧಗಳು
2008 ರವರೆಗೂ ಮುಂದುವರಿದ ಪಾಶ್ಚಿಮಾತ್ಯ ಪರವಾಗಿರುವವಿದೇಶಾಂಗ ಕಾರ್ಯನೀತಿಯನ್ನು ಹಿಂದಿನ ರಾಷ್ಟ್ರಪತಿ ಬಂಡ ನೆಲೆಗೊಳಿಸಿದ್ದರು ಹಾಗೂ ಅನೇಕ ಪಾಶ್ಚಿಮಾತ್ಯ ರಾಷ್ಟ್ರಗಳ ಜೊತೆ ಒಳ್ಳೆಯ ರಾಯಭಾರ ಸಂಬಂಧಗಳನ್ನು ಒಳಗೊಂಡಿತ್ತು. ಏಕೈಕ ಪಕ್ಷದ ರಾಜ್ಯದಿಂದ ಬಹು ಪಕ್ಷೀಯ ಗಣರಾಜ್ಯವಾದ ಮೇಲೆ ಮಲವಿಯು ಸಂಯುಕ್ತ ಸಂಸ್ಥಾನದ ಜೊತೆ ಸಂಬಂಧವನ್ನು ಬಲಪಡಿಸಿತು. ಮಲವಿಯಿಂದ ಗಮನಾರ್ಹ ಸಂಖ್ಯೆಯ ವಿದ್ಯಾರ್ಥಿಗಳು ಶಿಕ್ಷಣ ಪಡೆಯಲು ಸಂಯುಕ್ತ ಸಂಸ್ಥಾನಕ್ಕೆ ಹೋಗುತ್ತಾರೆ. ಮಲವಿಯಲ್ಲಿ ಸಂಯುಕ್ತ ಸಂಸ್ಥಾನವು ಶಾಂತಿ ಪಡೆಗಳ ಸಕ್ರೀಯ ಶಾಖೆಗಳು, ರೋಗ ನಿರೋಧಕ ಹಾಗೂ ತಡೆಗಟ್ಟುವಿಕೆಯ ಕೇಂದ್ರಗಳು, ಆರೋಗ್ಯ ಮತ್ತು ಮಾನವ ಸೇವೆಗಳ ಇಲಾಖೆ ಮತ್ತು ಅಂತರಾಷ್ಟ್ರೀಯ ಅಭಿವೃದ್ಧಿಯ ಸೇವಾ ಸಂಸ್ಥೆಯನ್ನುಹೊಂದಿದೆ. ಮಲವಿಯು ಸಂಪೂರ್ಣ ವರ್ಣದ್ವೇಷ ಕಾಲದಲ್ಲಿ ದಕ್ಷಿಣ ಆಫ್ರಿಕಾದ ಜೊತೆ ನಿಕಟ ಸಂಪರ್ಕವನ್ನು ಹೊಂದಿತ್ತು. ಇದು ಇತರೆ ಆಫ್ರಿಕಾದ ದೇಶಗಳ ಸಂಗಡ ಮಲವಿಯ ಸಂಬಂಧವನ್ನು ಹಾಳುಮಾಡಿತು, ಆದರೆ 1994 ರಲ್ಲಿ ವರ್ಣದ್ವೇಷ ನೀತಿಯು ಕುಸಿದು ಬಿದ್ದಾಗ, 2008 ರ ವರೆಗೂ ಮಲವಿ ಮತ್ತು ಇತರ ಎಲ್ಲಾ ಆಫ್ರಿಕಾ ರಾಷ್ಟ್ರಗಳ ಮಧ್ಯೆ ದೃಢವಾದ ರಾಯಭಾರ ಸಂಬಂಧಗಳು ಪುನರ್ಸ್ಥಾಪಿಸಲ್ಪಟ್ಟು ಮುಂದುವರಿಯುತ್ತಿದೆ. thumb|ರಾಷ್ಟ್ರಪತಿ ಬಿಂಗು ವ ಮುಥಾರಿಕ. 1985 ರಿಂದ ಮೊಜಾಂಬಿಕ್ ಮತ್ತು ರ್ವಾಂಡ ಸೇರಿದಂತೆ ಬೇರೆ ಆಫ್ರಿಕಾ ರಾಷ್ಟ್ರಗಳಿಂದ ಬರುವ ನಿರಾಶ್ರಿತರಿಗೆ ಮಲವಿಯು ಒಂದು ಸ್ವರ್ಗವಾಗಿದೆ. ನಿರಾರ್ಶಿತರ ಈ ಒಳಹರಿವು ಮಲವಿಯ ಆರ್ಥಿಕ ವ್ಯವಸ್ಥೆಯ ಮೇಲೆ ಒಂದು ದೊಡ್ಡ ಹೊರೆಯಾಗಿದೆ, ಆದರೆ ಇತರೆ ರಾಷ್ಟ್ರಗಳಿಂದ ಸಾಕಷ್ಟು ಸಹಾಯವು ಹರಿದು ಹರುತ್ತಿದೆ. ಮಲವಿಯ ದಾನಿಗಳಲ್ಲಿ ಸಂಯುಕ್ತ ಸಂಸ್ಥಾನ, ಕೆನಡ, ಜರ್ಮನಿ, ಐಸ್ಲ್ಯಾಂಡ್, ಜಪಾನ್, ನೆದರ್ ಲ್ಯಾಂಡ್, ನಾರ್ವೆ, ಸ್ವೀಡನ್, ಐರ್ಲ್ಯಾಂಡ್ ಮತ್ತು ಇಂಗ್ಲೆಂಡ್, ಹಾಗೂ ವಿಶ್ವ ಬ್ಯಾಂಕ್, ಐ ಎಮ್ ಎಫ್, ಯುರೋಪಿಯನ್ ಸಂಘ, ಆಫ್ರಿಕಾ ಅಭಿವೃದ್ಧಿ ಬ್ಯಾಂಕ್ ಮತ್ತು ವಿಶ್ವ ಸಂಸ್ಥೆಯಂತಹ ಅಂತರಾಷ್ಟ್ರೀಯ ಸಂಸ್ಥೆಗಳು ಸೇರಿವೆ.
ಮಲವಿಯು ವಿಶ್ವ ಸಂಸ್ಥೆ ಹಾಗೂ ಅದರ ಶಾಖೆಗಳು, ಐ ಎಮ್ ಎಫ್, ವಿಶ್ವ ಬ್ಯಾಂಕ್, ಆಫ್ರಿಕಾ ಸಂಘಟನೆ ಮತ್ತು ವಿಶ್ವ ಆರೋಗ್ಯ ಸಂಸ್ಥೆಯೂ ಸೇರಿದಂತೆ ಅನೇಕ ಅಂತರಾಷ್ಟ್ರೀಯ ಸಂಸ್ಥೆಗಳ ಸದಸ್ಯ ದೇಶವಾಗಿದೆ. ಮಲವಿಯು ದಕ್ಷಿಣ ಆಫ್ರಿಕಾದಲ್ಲಿ ಅನಿವಾರ್ಯತೆಯೆಂದು ಆರ್ಥಿಕ ಹಾಗೂ ರಾಜಕೀಯ ಸ್ಥಿರತೆಯನ್ನು ಅವಲೋಕಿಸಲು ಕಾಪಾಡುತ್ತದೆ ಮತ್ತು ವಿಚಾರ ವಿನಿಮಯದ ಮುಖಾಂತರ ಶಾಂತಿ ಪರಿಹಾರಗಳನ್ನು ಪ್ರತಿಪಾದಿಸುತ್ತದೆ. ಆಫ್ರಿಕಾ ವಿಷಮಸ್ಥಿತಿ ಪ್ರತಿಕ್ರಿಯೆಯಪ್ರಾರಂಭ ದಡಿ ಶಾಂತಿ ಕಾಪಾಡುವ ಸೈನ್ಯದ ತರಬೇತಿ ಪಡೆದ ದಕ್ಷಿಣ ಆಫ್ರಿಕಾದಲ್ಲೇ ಮೊದಲ ರಾಷ್ಟ್ರವಿದು.
ಸೈನಿಕ ದಳ
ಮಲವಿಯ ಯುದ್ಧ ಪಡೆಯುಭೂ ಸೇನೆ, ನೌಕಾ ಸೇನೆ, ಹಾಗೂ ವಾಯು ದಳಗಳನ್ನು ಹೊಂದಿದೆ, ಎಲ್ಲವೂ ಮಲವಿ ಸೈನ್ಯದ ಬೇರೆ ಬೇರೆ ವಿಭಾಗಗಳೆಂದು ಪರಿಗಣಿಸಲ್ಪಟ್ಟಿದೆ. ಮೂರೂ ದಳಗಳ ಮಧ್ಯೆ ಸುಮಾರು 5,500 ಸೈನಿಕ ದಳದ ಉದ್ಯೋಗಿಗಳ ಮಂಡಲ, 1,500 ಅರೆ ಸೈನಿಕಪೋಲೀಸರು ಮತ್ತು ಯಾವುದೂ ಯುದ್ಧ ವಿಮಾನವಲ್ಲದ 80 ವಿಮಾನಗಳು ಇವೆ. ನೌಕಾ ವಿಭಾಗವನ್ನು ಮಲವಿ ಸರೋವರದ ಮಂಕಿ ಬೇ ಯ ಹೊರಗೆ ನೆಲೆಗೊಳಿಸಲಾಗಿದೆ.
ಭೌಗೋಳಿಕ ವಿವರಣೆ
thumb|right|ಗೊಲೊಮೊಟಿ ಇಳಿಜಾರು ಮಲವಿಯು ಆಗ್ನೇಯ ಆಫ್ರಿಕಾದಲ್ಲಿ ಭೂಮಿಯಿಂದ ಸುತ್ತುವರಿಯಲ್ಪಟ್ಟ ರಾಷ್ಟ್ರ. ವಾಯುವ್ಯಕ್ಕೆ ಜಾಂಬಿಯಾ, ಈಶಾನ್ಯಕ್ಕೆ ತಾಂಜಾನಿಯಾ ಹಾಗೂ ದಕ್ಷಿಣ, ನೈರುತ್ಯ ಮತ್ತು ಆಗ್ನೇಯಕ್ಕೆ ಮೊಜಾಂಬಿಕ್ ಇದರ ಗಡಿಗಳು. ಗ್ರೇಟ್ ರಿಫ್ಟ್ ಕಣಿವೆಯು ಉತ್ತರದಿಂದ ದಕ್ಷಿಣಕ್ಕೆ ದೇಶದ ಮುಖಾಂತರ ಹೋಗುತ್ತದೆ, ಮತ್ತು ಮಲವಿಯ ಪೂರ್ವ ಮೇರೆಯ ಮುಕ್ಕಾಲು ಭಾಗಕ್ಕಿಂತಲೂ ಹೆಚ್ಚು ಪ್ರದೇಶವನ್ನು ಆಕ್ರಮಿಸಿರುವ ಮಲವಿ ಸರೋವರವು(ನ್ಯಾಸಾ ಸರೋವರವೆಂಬ ಹೆಸರೂ ಇದೆ) ಕಣಿವೆಯ ಪೂರ್ವ ಭಾಗದ ಗಡಿಯಾಗಿದೆ. ಮಲವಿ ಸರೋವರವು 365 mi ಉದ್ದ ಮತ್ತು 52 mi ಅಗಲವಿರುವುದರಿಂದ, ಅದನ್ನು ಕೆಲವು ಬಾರಿ ಕ್ಯಾಲೆಂಡರ್ ಸರೋವರವೆಂದು ಕರೆಯುತ್ತಾರೆ.
ಸರೋವರದ ದಕ್ಷಿಣ ತುದಿಯಿಂದ ಶೈರ್ ನದಿಯು ಹರಿದು, ಮೊಜಾಂಬಿಕ್ ನಲ್ಲಿ ದೂರ250 mi ದಕ್ಷಿಣದಲ್ಲಿರುವ ಜಾಂಬೆಜಿ ನದಿಯನ್ನು ಸೇರುತ್ತದೆ. ಮಲವಿ ಸರೋವರದ ಮೇಲ್ಮೈ ಸಮುದ್ರ ಮಟ್ಟಕ್ಕಿಂತ 1500 ft ಮೇಲೆ ಇದೆ, ಅದರ ಗರಿಷ್ಠ ಆಳ 2300 ft, ಅಂದರೆ ಕೆಲವು ಗೊತ್ತಾದ ಸ್ಥಳಗಳಲ್ಲಿ ಸರೋವರದ ತಳವು ಸಮುದ್ರ ಮಟ್ಟಕ್ಕಿಂತಲೂ 700 ft ಹೆಚ್ಚು ಕೆಳಗಿದೆ.
ರಿಫ್ಟ್ ಕಣಿವೆಯನ್ನು ಸುತ್ತುವರೆದಿರುವ ಪರ್ವತಮಯ ಪ್ರದೇಶಗಳಲ್ಲಿ ಪ್ರಸ್ಥ ಭೂಮಿಗಳು ಸಾಮಾನ್ಯವಾಗಿ ಸಮುದ್ರ ಮಟ್ಟಕ್ಕಿಂತ 3000 to 4000 ft ಮೇಲೇರುತ್ತವೆ, ಆದಾಗ್ಯೂ ಉತ್ತರದಲ್ಲಿ ಕೆಲವು 8000 ft ರಷ್ಟು ಎತ್ತರಕ್ಕಿರುತ್ತವೆ. ಮಲವಿ ಸರೋವರದ ದಕ್ಷಿಣಕ್ಕೆ ಶೈರ್ ಗುಡ್ಡಗಾಡು ಪ್ರದೇಶಗಳಿವೆ, ನಿಧಾನವಾಗಿ ಉರುಳುವ ಭೂಮಿಯು ಸಮುದ್ರ ಮಟ್ಟಕ್ಕಿಂತ ಸುಮಾರು 3000 ft ಎತ್ತರದಲ್ಲಿದೆ. ಈ ಪ್ರದೇಶದಲ್ಲಿ, ಜೊಂಬ ಮತ್ತು ಮಲಂಜೆ ಪರ್ವತ ಶಿಖರಗಳ ಎತ್ತರಗಳು ಕ್ರಮವಾಗಿ 7000 ft ಹಾಗೂ 10000 ft.
ಮಲವಿಯ ರಾಜಧಾನಿ ಲಿಲೊಂಗ್ವೆ ಮತ್ತು 500,000 ಕ್ಕಿಂತಲೂ ಹೆಚ್ಚು ಜನಸಂಖ್ಯೆಯುಳ್ಳ ಬ್ಲಾಂಟೈರ್ ಅದರ ವ್ಯಾಪಾರ ಕೇಂದ್ರ ಮತ್ತು ಅತ್ಯಂತ ದೊಡ್ಡ ನಗರ. ಮಲವಿಯಲ್ಲಿನ ಎರಡು ಸ್ಥಳಗಳು ಯುನೆಸ್ಕೊ ವಿಶ್ವ ಪರಂಪರೆ ಸಂರಕ್ಷಿತ ಪಟ್ಟಿಯಲ್ಲಿಸೇರಿಸಲ್ಪಟ್ಟಿವೆ. ಮಲವಿ ಸರೋವರ ರಾಷ್ಟ್ರೀಯ ಉದ್ಯಾನವನವು1984 ರಲ್ಲಿ ಮೊದಲು ಸೇರಿಸಲ್ಪಟ್ಟಿತು ಮತ್ತು ಚೊಂಗೊನಿ ರಾಕ್ ಆರ್ಟ್ ಪ್ರದೇಶವು 2006 ರಲ್ಲಿ ಪಟ್ಟಿಗೆ ಸೇರ್ಪಡೆಯಾಯಿತು.
ವಾಯುಗುಣ
ಮಲವಿಯ ದಕ್ಷಿಣದ ಕೆಳಮಟ್ಟದ ಪ್ರದೇಶಗಳಲ್ಲಿ ಹವಾಮಾನದಲ್ಲಿ ಬಹಳ ಉಷ್ಣಾಂಶ ಹಾಗೂ ಉತ್ತರದ ಗುಡ್ಡಗಾಡು ಪ್ರದೇಶಗಳಲ್ಲಿ ಸಮತೀತೋಷ್ಣವಿರುತ್ತದೆ. ಎತ್ತರವು ಉಷ್ಣಾಂಶವನ್ನು ಕಡಿಮೆಗೊಳಿಸುತ್ತದೆ, ಇಲ್ಲದಿದ್ದರೆ ಅಲ್ಲಿ ಸಮಭಾಜಕವೃತ್ತದ ವಾಯುಗುಣವಿರುತ್ತಿತ್ತು. ನವೆಂಬರ್ ಮತ್ತು ಏಪ್ರಿಲ್ ನಡುವೆ ಉಷ್ಣಾಂಶವು ಗುಡುಗು ಮಿಂಚಿನ ಬಿರುಗಾಳಿ ಮತ್ತು ಭೂ ಮಧ್ಯೆರೇಖೆಯ ಮಳೆಯಿಂದ ಬೆಚ್ಚಗಿರುತ್ತದೆ, ಮಾರ್ಚ ಕೊನೆಯಲ್ಲಿ ಬಿರುಗಾಳಿಯ ಕಠೋರತೆಯು ತನ್ನ ತುಟ್ಟ ತುದಿಯನ್ನು ತಲುಪುತ್ತದೆ. ಮಾರ್ಚ್ ನಂತರ, ಮಳೆಯ ವೇಗ ಕಡಿಮೆಯಿರುತ್ತದೆ. ಮೇ ಯಿಂದ ಸೆಪ್ಟೆಂಬರ್ ವರೆಗೆ ಪರ್ವತಮಯ ಪ್ರದೇಶದಿಂದ ಪ್ರಸ್ಥಭೂಮಿಯ ಕಡೆಗೆ ತೇವದ ಮಂಜು ತೇಲುತ್ತದೆ, ಈ ತಿಂಗಳುಗಳ ಅವಧಿಯಲ್ಲಿ ಹೆಚ್ಚು ಕಡಿಮೆ ಮಳೆಯೇ ಆಗುವುದಿಲ್ಲ.
ವಿತ್ತ/ಆರ್ಥಿಕ ವ್ಯವಸ್ಥೆ
thumb|right|ಲಿಲೊಂಗ್ವೆಯಲ್ಲಿನ ಕರಕುಶಲ ವಸ್ತುಗಳ ಮಾರುಕಟ್ಟೆ
ಮಲವಿಯು ವಿಶ್ವದ ಅತ್ಯಂತ ಕಡಿಮೆ ಅಭಿವೃದ್ಧಿಶೀಲ ಹಾಗೂ ಅತ್ಯಂತ ದಟ್ಟವಾದ ಜನಸಾಂದ್ರತೆಯ ದೇಶಗಳಲ್ಲಿ ಒಂದು. ಹಣಕಾಸು ವ್ಯವಸ್ಥೆಯು ಬಹಳವಾಗಿ ಕೃಷಿ ಆಧಾರಿತವಾಗಿದೆ, ಹಾಗೂ ಜನಸಂಖ್ಯೆಯ ಶೇಕಡಾ 85 ರಷ್ಟು ಗ್ರಾಮೀಣ ಪ್ರದೇಶಗಳಲ್ಲಿ ವಾಸಿಸುತ್ತಾರೆ. ಜಿ ಡಿ ಪಿ ಯ ಮೂರನೆಯ ಒಂದು ಭಾಗಕ್ಕಿಂತಲೂ ಹೆಚ್ಚು ಹಾಗೂ ರಫ್ತಿನ ಆದಾಯದ ಶೇಕಡಾ 90 ರಷ್ಟು ಕೃಷಿಯಿಂದ ಬರುತ್ತದೆ. ಹಿಂದೆ ಮಲವಿಯು ಆರ್ಥಿಕವಾಗಿ ವಿಶ್ವ ಬ್ಯಾಂಕ್, ಅಂತರಾಷ್ಟ್ರೀಯ ಹಣಕಾಸಿನ ಪುದುವಟ್ಟು(ಐ ಎಮ್ ಎಫ್)ಮತ್ತು ವೈಯಕ್ತಿಕ ರಾಷ್ಟ್ರಗಳಿಂದ ಗಣನೀಯ ಪ್ರಮಾಣದ ಆರ್ಥಿಕ ಸಹಾಯವನ್ನು ಅವಲಂಬಿಸಿತ್ತು.
ಡಿಸೆಂಬರ್ 2000 ರಲ್ಲಿ ಭ್ರಷ್ಟಾಚಾರದ ಆರೋಪದ ಕಾರಣ ಐ ಎಮ್ ಎಫ್ ಹಣ ವಿತರಣೆಯ ಸಹಾಯವನ್ನು ನಿಲ್ಲಿಸಿತು ಹಾಗೂ ಅನೇಕ ವೈಯಕ್ತಿಕ ದಾನಿಗಳು ಅದನ್ನೇ ಅನುಸರಿಸಿದರು, ಪರಿಣಾಮವಾಗಿ ಮಲವಿಯ ಅಭಿವೃದ್ಧಿಯ ಆಯವ್ಯಯ ಪಟ್ಟಿಯಲ್ಲಿ ಸುಮಾರು ಶೇಕಡಾ 80 ರಷ್ಟು ಇಳಿಕೆಯಾಯಿತು. ಆದಾಗ್ಯೂ, 2005 ರಲ್ಲಿ, ಮಲವಿಯು ಸಂಯುಕ್ತ ಸಂಸ್ಥಾನದ 575 ಮಿಲಿಯನ್ ಡಾಲರುಗಳಿಗಿಂತಲೂ ಹೆಚ್ಚಿನ ಧನ ಸಹಾಯವನ್ನು ಪಡೆಯಿತು. ಮಲವಿ ಸರ್ಕಾರವು ಮಾರುಕಟ್ಟೆ ಆರ್ಥಿಕ ವ್ಯವಸ್ಥೆ ಆಭಿವೃದ್ಧಿ, ಪರಿಸರ ಸಂರಕ್ಷಣೆಯ ಸುಧಾರಣೆ, ವೇಗವಾಗಿ ಹೆಚ್ಚುತ್ತಿರುವ ಹೆಚ್ ಐ ವಿ / ಏಡ್ಸ್ ಸಮಸ್ಯೆಯ ಜೊತೆ ವ್ಯವಹರಿಸುತ್ತಾ, ಶಿಕ್ಷಣ ವ್ಯವಸ್ಥೆಯ ಅಭಿವೃದ್ಧಿ ಮುಂತಾದ ಪೈಪೋಟಿಗಳನ್ನು ಎದುರಿಸುತ್ತಿದೆ, ಆರ್ಥಿಕವಾಗಿ ಸ್ವಾವಲಂಬಿಯಾಗ ಬೇಕೆಂದು ಅದು ಕೆಲಸ ಮಾಡುತ್ತಾ ತನ್ನ ವಿದೇಶಿ ದಾನಿಗಳನ್ನು ತೃಪ್ತಿಗೊಳಿಸಲು ಪ್ರಯತ್ನಿಸುತ್ತಿದೆ. 2005 ರಿಂದ ರಾಷ್ಟ್ರಪತಿ ಮುಥಾರಿಕ ಮತ್ತು ಆರ್ಥಿಕ ಮಂತ್ರಿ ಗೊಂಡ್ವೆ ಯ ಮುಖಂಡತ್ವದಲ್ಲಿ ಸುಧಾರಿಸಿದ ಹಣಕಾಸಿನ ಶಿಸ್ತು ಕಂಡುಬರುತ್ತಿದೆ.
ಆದಾಗ್ಯೂ, ಕೆಲವು ಹಿಂಜರಿಕೆಗಳು ಕಂಡುಬಂದವು, ಮತ್ತು 2009 ರಲ್ಲಿ ಹಣಹೂಡಿಕೆಯ ಶೇಕಡಾ 23 ರಷ್ಟು ಭಾಗ ಕೆಳಗಿಳಿದ ಕಾರಣ, ವಿದೇಶಿ ವಿನಿಮಯದ ಸಾಮಾನ್ಯ ಕೊರತೆಯಿಂದ ಅಮದುಗಳಿಗೆ ಹಣ ಕೊಡಲು ಅದು ತನ್ನ ಸಾಮರ್ಥ್ಯವನ್ನು ಕಳೆದು ಕೊಂಡಿತು. ಸೇವಾ ಸೌಲಭ್ಯಗಳ ಹೆಚ್ಚಿನ ವೆಚ್ಚ ಮತ್ತು ವಿದ್ಯುತ್, ನೀರು ಹಾಗೂ ದೂರಸಂಪರ್ಕಗಳಿಗೆ ಗಮಾರ್ಹವಲ್ಲದ ಮೂಲಭೂತ ಸೌಕರ್ಯವನ್ನು ಒಳಗೊಂಡಂತೆ ಮಲವಿಯಲ್ಲಿ ಬಂಡವಾಳ ಹೂಡಿಕೆಗೆ ಅನೇಕ ಅಡ್ಡಿಗಳಿವೆ ಹಾಗೂ ಇವುಗಳನ್ನು ಸರ್ಕಾರವು ಸಂಬೋಧಿಸಲು ವಿಫಲವಾಗಿದೆ. 2009 ರಂತೆ ಮಲವಿಯು 12.81 ಬಿಲಿಯನ್ ಡಾಲರುಗಳ ಜಿ ಡಿ ಪಿ (ಕೊಂಡುಕೊಳ್ಳುವ ಸಾಮರ್ಥ್ಯದ ಸಮಾನತೆ) ಯನ್ನು ಹೊಂದಿದೆಯೆಂದು ಅಂದಾಜು ಮಾಡಲಾಗಿದೆ, 900 ಡಾಲರುಗಳ ವ್ಯಕ್ತಿಗತ ಜಿ ಡಿ ಪಿ ಸಹಿತ ಹಾಗೂ 2009 ರಲ್ಲಿ ಶೇಕಡಾ 8.5 ರಷ್ಡು ಹಣದುಬ್ಬರವಿತ್ತೆಂದು ಅಂದಾಜಿಸಲಾಗಿದೆ.
ಜಿ ಡಿ ಪಿ ಯ ಶೇಕಡಾ 35 ರಷ್ಟು ಕೃಷಿಗೆ, ಶೇಕಡಾ 19 ರಷ್ಟು ಕೈಗಾರಿಕೆಗೆ ಹಾಗೂ ಉಳಿದ ಶೇಕಡಾ 46 ರಷ್ಟು ಸೇವಾ ಸೌಲಭ್ಯಗಳಿಗೆಂದು ವಿವರಿಸಲಾಗಿದೆ. 2008 ರಲ್ಲಿ ಆರ್ಥಿಕ ಬೆಳವಣಿಗೆಯು ಶೇಕಡಾ 9.7 ಎಂದು ಅಂದಾಜು ಮಾಡಲಾಗಿದ್ದರೂ ಹಾಗೂ 2009 ಕ್ಕ ಅಂತರಾಷ್ಟ್ರೀಯ ಹಣಕಾಸು ಪುದುವಟ್ಟಿನಿಂದ ಹೆಚ್ಚಿನ ಬೆಳವಣಿಗೆಯಿದೆಯೆಂದು ಹೇಳಲ್ಪಟ್ಟಿದ್ದಾಗ್ಯೂ ಮಲವಿಯು ವಿಶ್ವದಲ್ಲೇ ಅತಿ ಕಡಿಮೆ ವ್ಯಕ್ತಿಗತ ಆದಾಯವನ್ನು ಹೊಂದಿದೆ. ಸರ್ಕಾರದ ಕೆಲಸ ಹಾಗೂ ಬೆಂಬಲಿಸುವ ಸಂಸ್ಥೆಗಳ ಮುಖಾಂತರ ಮಲವಿಯಲ್ಲಿ ಬಡತನದ ಮಟ್ಟವು ಕಡಿಮೆಯಾಗುತ್ತಲಿದೆ. ಬಡತನದ ರೇಖೆಯ ಕೆಳಗೆ ವಾಸಿಸುವ ಜನ ಸಂಖ್ಯೆಯು 1990 ರಲ್ಲಿ ಶೇಕಡಾ 54 ರಿಂದ 2006 ರಲ್ಲಿ ಶೇಕಡಾ 40 ಕ್ಕೆ ಇಳಿಮುಖವಾಗಿದೆ, ಹಾಗೂ ಅತ್ಯಂತ ಬಡವರ ಶೇಕಡಾ ದರವು 1990 ರಲ್ಲಿ ಶೇಕಡಾ 24 ರಿಂದ 2007 ರಲ್ಲಿ ಶೇಕಡಾ 15 ಕ್ಕೆ ಇಳಿಯಿತು.
ಕೃಷಿ
ಹೊಗೆಸೊಪ್ಪು, ಕಬ್ಬು, ಹತ್ತಿ, ಚಹ, ಕಾರ್ನ್, ಆಲೂಗಡ್ಡೆ, ಸೊರ್ಗುಮ್, ದನಕರು ಮತ್ತು ಮೇಕೆಗಳು ಮಲವಿಯ ಮುಖ್ಯ ಕೃಷಿ ಉತ್ಪಾದನೆಗಳು. ಹೊಗೆಸೊಪ್ಪು, ಚಹ ಮತ್ತು ಸಕ್ಕರೆ ತಯಾರಿಕೆ, ಮರದ ದಿಮ್ಮಿಗಳನ್ನು ಕೊಯ್ಯುವ ಉತ್ಪಾದನೆಗಳು,ಸಿಮೆಂಟ್ ಹಾಗೂ ಗ್ರಾಹಕರ ಸಾಮಾನುಗಳು ಪ್ರಮುಖ ಕೈಗಾರಿಕೆಗಳು. ಕೈಗಾರಿಕಾ ಉತ್ಪಾದನೆಯ ಬೆಳವಣಿಗೆಯ ದರ ಶೇಕಡಾ 10 ರಷ್ಟೆಂದು ಅಂದಾಜು ಮಾಡಲಾಗಿದೆ (2009). ದೇಶವು ನೈಸರ್ಗಿಕ ಅನಿಲದ ಗಮನಾರ್ಹ ಉಪಯೋಗವನ್ನು ಮಾಡುತ್ತಿಲ್ಲ. 2008 ರಂತೆ, ಮಲವಿಯು ಯಾವುದೇ ವಿದ್ಯುತ್ ಅನ್ನು ಅಮದಾಗಲಿ ಅಥವ ರಫ್ತಾಗಲಿ ಮಾಡುವುದಿಲ್ಲ, ಆದರೆ ದೇಶದಲ್ಲಿ ಉತ್ಪಾದನೆಯಿಲ್ಲದ ಕಾರಣ, ತನ್ನ ಎಲ್ಲಾ ಪೆಟ್ರೋಲಿಯಂ ಅನ್ನು ಅಮದು ಮಾಡಿಕೊಳ್ಳುತ್ತದೆ. 2006 ರ ಮೊದಲಲ್ಲಿ ಅಮದಾದ ಇಂಧನದ ಅವಲಂಬನೆಯನ್ನು ಕಡಿಮೆ ಮಾಡಲು, ದೇಶದೊಳಗೆ ಎರಡು ಸ್ಥಾವರಗಳಲ್ಲಿ, ಶೇಕಡಾ 10 ರಷ್ಟು ಎಥನಾಲ್ ಅನ್ನು ಲೆಡ್ ಇಲ್ಲದ ಪೆಡ್ರೋಲ್ ಗೆ ಸೇರಿಸಿ ಉತ್ಪಾದಿಸಲು ಪ್ರಾರಂಭಿಸಿತು. 2008 ರಲ್ಲಿ, ಮಲವಿಯು ಕೇವಲ ಎಥನಾಲ್ ಮೇಲೆ ಓಡುವಂತಹ ಕಾರುಗಳನ್ನು ಪರೀಕ್ಷಿಸಲು ಶುರು ಮಾಡಿತು, ಹಾಗೂ ಪ್ರಾಥಮಿಕ ಫಲಿತಾಂಶಗಳು ಆಶಾದಾಯಕವಾಗಿರುವುದರಿಂದ, ದೇಶವು ತನ್ನ ಎಥನಾಲ್ ಉಪಯೋಗವನ್ನು ಹೆಚ್ಚಿಸಿ ಕೊಳ್ಳಲು ಪ್ರಯತ್ನಿಸುತ್ತಿದೆ.
ಮುದ್ದಮ್ಮ ದೇವಾಲಯ, ಏಳಗಳ್ಳಿ
ಶ್ರೀ ತಾಯಿ ಮುದ್ದಮ್ಮ ದೇವಾಲಯ ಕನಕಪುರದಿಂದ ೨೩ಕಿ.ಮೀ ದೂರದ ಏಳಗಳ್ಳಿಯಲ್ಲಿದೆ. ಇಲ್ಲಿಯ ದೇವಿಯ ಪ್ರಸಾದ ತಲ್ಲೆಯಲ್ಲಿ ಗಾಯ(ನಾಗರ)ಹಾಗೂ ಹಾವು ಕಡಿದವರಿಗೆ ಮದ್ದು ಎಂಬ ನಂಬಿಕೆ ಇದೆ.